qundao/data-zh-poetry huggingface dataset:
杨花落
作者：乔世宁
朝代：明

坐待梅花尽，征人独未归。宫妆临镜懒，春信到边稀。断缕惊龙管，余香入凤帏。持将花比貌，空有泪沾衣。
江干曲二首
作者：乔世宁
朝代：明

送君曾水上，临水即相思。不似钱塘水，潮来有信期。江上与君别，日来江上看。知随江水去，犹自立江干。
江干曲二首·其一
作者：乔世宁
朝代：明

送君曾水上，临水即相思。不似钱塘水，潮来有信期。
江干曲二首·其二
作者：乔世宁
朝代：明

江上与君别，日来江上看。知随江水去，犹自立江干。
秋夜
作者：乔世宁
朝代：明
体裁：五言律诗

今夜燕城馆，忽惊霜露侵。寒砧薄暮急，落叶下庭深。为客仍多病，悲秋正苦吟。谁家明月下，吹笛更关心。
经始皇墓
作者：乔世宁
朝代：明

雄图不可见，墟墓亦无凭。宝藏应先发，泉宫侈□称。只余双岭月，长作万年灯。山下东原道，人人说霸陵。
芦沟桥
作者：乔世宁
朝代：明
体裁：五言绝句

立马重含愁，况临沟水流。风沙日暮起，何处望京楼。
行役
作者：乔世宁
朝代：明

行役何仓皇，登涉念徒御。白日息虞渊，行子在中路。杪秋多悲风，摇落不可顾。我非草与本，胡为被霜露。不辞霜露侵，但恐岁云暮。
马湖登览
作者：乔世宁
朝代：明
体裁：五言排律

四海车书日，干旄万里扬。牂牁今作郡，魑魅旧为乡。江自金沙出，山连玉峤长。岁时常雾雨，草树只青苍。舟楫通吴楚，楩楠足栋梁。千秋宾上国，一统见今皇。到此真殊域，凭高览大荒。岚光生涧壑，云气满衣裳。西徼仍多难，当关讵可忘。天王今有道，舞羽为边防。
鸿雁行
作者：乔世宁
朝代：明
体裁：乐府曲辞

鸿雁何联翩，联翩西北翔。西北旷何许，逝将之塞疆。我有一书扎，缄之金玉箱。将以遗所思，道路阻且长。因风托羽翼，为尔立傍徨。去时春草青，归当秋草黄。草黄岁将晚，毛羽恐摧伤。愿言爱毛羽，边塞多风霜。
巡行登河津龙门山
作者：乔允升
朝代：明
体裁：七言律诗

雨霁龙门爽气收，兴来寻步最高头。祇因问俗抒官况，不为探奇侈胜游。金璧风帆迎绣斧，玉骢霜仗动蓬丘。何时雅遂澄清志，载肃明禋颂禹畴。
东园即事
作者：乔宇
朝代：明
体裁：五言律诗

名园列嘉燕，晴旭散轻阴。地比东都胜，情同北海深。山屏环坐稳，林籁答行吟。仙迹移城市，桃源路可寻。
元日复命
作者：乔宇
朝代：明
体裁：七言律诗

宫袍香引御炉烟，奏对真于百辟先。瑞雪早占嘉靖日，宝符重纪甲申年。视牲礼重青阳后，复命心悬紫极前。稽首龙颜华盖近，不知双履到中天。
分献星辰一坛
作者：乔宇
朝代：明
体裁：七言律诗

燔烟上起夜无风，峙立星坛对倚空。万象芒寒天在北，九霄云敛月当中。香随龙衮瞻依近，声奏箫韶陟降通。郊献礼成春二日，泰阶平处仰神功。
分献钟山
作者：乔宇
朝代：明
体裁：七言律诗

隔江丹嶂凿鸿濛，虎踞龙盘指顾中。地比岐丰开帝业，岁多云雨济神功。中天积翠瞻依近，南纪分坛配享同。三献礼成还伫立，夜深灵树响高风。
寄刘南垣司空
作者：乔宇
朝代：明
体裁：七言绝句

江上青山多白云，秋来离思日纷纷。别来拟鼓中流棹，采得芙蓉一赠君。
少林寺僧话
作者：乔宇
朝代：明
体裁：七言绝句

步入招提日未斜，香台片片落空花。少林合是禅栖地，常有山僧诵法华。
幕府山
作者：乔宇
朝代：明

说着看山兴欲飞，湖西双径踏霏微。宁辞九日登高会，况是诸军奏凯归。林外钟声开宿霭，江头帆影送斜晖。亦知欢会何终极，霜露休教上客衣。
怀张南园
作者：乔宇
朝代：明
体裁：七言绝句

六诏山川万里馀，秋来长恨赋离居。雁归不过衡阳去，何处逢人好寄书。
手植桧次韵
作者：乔宇
朝代：明
体裁：古风

圣道炳日月，万古常一新。植物非观美，曰此手泽存。移株峄山麓，垂荫阙里门。宫室不坏鲁，焚燔岂遭秦。孔林材实多，不与群卉群。盘拿作龙立，苍翠如云屯。阅历数千载，尚有左纽文。伤哉郁攸变，烈焰从何分。殿庭亦煨烬，异事骇见闻。万物有代谢，盛衰理则均。灵根定不死，元气相周巡。一枯复一荣，天意岂在人。陈荄发新庙，岱岳同嶙峋。
汉天子岭
作者：乔宇
朝代：明
体裁：古风

县西石岭高巃嵷，羊肠诘曲蹊径通。将军提兵讨河北，王室正在崎岖中。中原赤符归白水，豹虎遁藏铜马死。道傍过者仰遗踪，犹说神灵汉天子。
沂山
作者：乔宇
朝代：明
体裁：七言律诗

岱岳西来海向东，屹然方镇一何雄。山川自与封疆限，云雨能收造化功。翠巘入空高落雁，玉泉垂阔下成虹。明廷忧旱来香币，六事都归一念中。
沂山瀑布泉
作者：乔宇
朝代：明
体裁：古风

匡庐瀑布天下知，沂山隐在齐东陲。丹崖斗绝三百丈，蜿如白龙身倒垂。层峦曲涧何逶迤，松萝荫湿苔藓滋。古今游人到绝少，谁复表白山川奇。我来岳镇举祀事，历览形胜将无遗。穆陵西北屹东镇，三泉涌出山两颐。下为巨浸分入海，万古元气常淋漓。踏遍巑岏坐大石，飞雨汇作青涟漪。人间琼液岂浪语，天上银河真在兹。山深六月少炎暑，水晶影动帘栊移。平生溪山颇登涉，如此名泉初见之。徘徊尽日不忍去，似觉岩壑生春姿。欲归把酒更相祝，造化何物非神司。只今海内望霖雨，慎勿水底藏蛟螭。
渡伊洛河
作者：乔宇
朝代：明
体裁：古风

入山复出山，上下尽坡坂。人去行路难，我悔见道晚。嵩少去已遥，伊洛来不远。二程轨辙存，迷途会当返。
游封龙山·其一
作者：乔宇
朝代：明
体裁：七言律诗

清秋山骨晓棱棱，散尽烟霏翠色层。遍野牛羊依草泽，绕村禾黍带田塍。地存书院寻遗老，树掩禅房问旧僧。笑在封龙最高顶，古今临眺几人曾。
游封龙山·其三
作者：乔宇
朝代：明
体裁：七言律诗

八面崚嶒拥翠微，封龙山好似龙飞。丹崖远近苍霞映，碧殿东西绿树围。异境一方惊始到，奇游两日澹忘归。独怜书院无山长，半是黄冠半衲衣。
游封龙山·其二
作者：乔宇
朝代：明
体裁：七言律诗

踏遍巑岏力未疲，老夫非是大耽奇。亲看洞口云生处，直待山腰日转时。九点齐州开远望，三秋恒岳占幽期。龙峰熊耳高千仞，大石题名道总宜。
登岳
作者：乔宇
朝代：明
体裁：五言律诗

五岳谁争长，东皇万物先。晦明分日月，呼吸变云烟。厚脉中盘地，神功上配天。云亭问封禅，千古竟茫然。
登岳
作者：乔宇
朝代：明

百灵朝拱处，空籁听琅璈。地据中原胜，天临下界高。云山双老眼，天地一秋毫。欲访蓬瀛去，何从借六鳌。
登恒岳
作者：乔宇
朝代：明
体裁：七言律诗

岳势巉巉俯北陲，曲阳飞石事应奇。百王封礼班群后，万古神功配两仪。坛下树林森虎豹，岩前芝老杂蛟螭。边州兵歉无宁岁，愿乞甘霖列郡施。
登金山
作者：乔宇
朝代：明
体裁：七言律诗

晚风江上踏金鳌，坐待冰轮影渐高。烟雾岛中双贝阙，乾坤壶里一鸿毛。景逢胜地秋偏壮，诗到名山兴更豪。便欲寻仙东海去，蓬莱清浅不容舠。
秋风亭下泛舟
作者：乔宇
朝代：明

荒庭寥落野烟空，汉武雄才想像中。箫鼓应声开画慎，帆樯飞影动晴虹。山分秦晋群峰断，水入河汾两派通。少壮几时还老大，不须回首叹秋风。
籍田礼成恭纪
作者：乔宇
朝代：明
体裁：七言律诗

东郊法驾劝春耕，右列三公左九卿。王业有基开地力，圣躬无逸鉴天行。功先耒耜三推数，乐备钧韶九奏声。盛礼既成还赐宴，共将丰稔颂升平。
舟中次杨郎中君谦韵
作者：乔宇
朝代：明

闻说江南唱子规，北人初听不胜思。只看世路长为别，不道仙舟尚有期。渔浦杳闻烟外笛，酒家遥认月中旗。郎官白雪难为诵，欲和空惭《下里》词。
谒尼山
作者：乔宇
朝代：明
体裁：古风

鲁城东去多峰峦，川原缭绕蟠尼山。坤灵古洞悬高刻，危磴隐隐松萝攀。宣圣宫墙久领圮，双龙石柱荆榛间。我来骏奔获瞻拜，左右阶戺罗衣冠。传闻往代事请祷，实生睿质照人寰。吁嗟此事亦茫昧，圣作自与造化关。唐虞世远周辙降，淳朴既散无全完。斯文在兹吾道幸，气数否极终当还。泣麟悲凤身已老，手取六籍亲修删。经书礼乐并覆载，彝伦叙矣民生安。素王食报固当尔，云孙奕世真象贤。只今庙貌就剥落，徒发歔欷清涕潸。何当穹窿焕新制，万古千秋崇圣颜。
送瓮山偶遇潘南屏
作者：乔宇
朝代：明
体裁：五言律诗

朝日散林薄，钟声出翠微。青山面湖立，白鸟背人飞。胜地不常有，幽期能久违。会逢高士话，相对欲忘归。
题中镇庙古松
作者：乔宇
朝代：明
体裁：七言律诗

青幢纷映海霞红，屈铁高枝尽向东。疑合蛟龙垂涧雨，爱闻笙籁响天风。层云上丽鸾应宿，厚土中盘草自丰。况是神明扶正直，茯苓千载问长终。
龙门
作者：乔宇
朝代：明
体裁：七言律诗

两峰环峙接空青，万里黄流路所经。声挟飙轮吹不断，色翻坤轴运无停。谁能鼓枻歌渔父，我欲乘槎访客星。千载河清思献颂，会当移檄问川灵。
九日登霍山和王玉溪韵
作者：乔瑞
朝代：明
体裁：五言律诗

旌旗临霍岳，下士厕陪游。九月欣新霁，三农庆有秋。黄花叨胜赏，白战敢停休。坡老终南壁，豪吟复见留。
登泰山
作者：乔缙
朝代：明
体裁：七言绝句

峰排日观三千丈，路绕天门十八盘。高碍斗牛登处近，青分齐鲁望中宽。
咏醉杨妃菊
作者：乔长史
朝代：明

袅娜娇姿不耐霜，芳根移得在朝阳。带将春色三分艳，散作秋阴满院香。倾日尚疑闻羯鼓，临风犹似舞霓裳。祇愁野鹿偷衔去，寂寞梨园空断肠。
和春坊谕德黎潜辉早朝谢恩
作者：习经
朝代：明
体裁：七言律诗

一麾出守滞多时，又沐恩波拜赤墀。士论久因科第重，宫臣新荷荐书移。秋风紫燕矜神骏，晓日文鹓振羽仪。粉藻治平应有待，圣朝此日际重熙。
秋夜舟行罗浮山下
作者：习韶
朝代：明
体裁：古风

罗浮山下江天碧，琪树夜寒秋露滴。银河倒泻斗柄横，画舫独眠看月色。闻道山中多羽人，药炉丹灶随朝曛。截得笼葱紫玉管，碧桃花下吹晴云。桃花落地苍苔紫，黍珠宫前暮烟起。王母云旗海上来，鹤背松风浩如水。嗟予自是放浪徒，瑶池青鸟应招呼。何当结屋薜萝上，净扫朱霞观玉书。
萍
作者：乩仙
朝代：明
体裁：七言绝句

点点青青浮野塘，不容明月照沧浪。风吹雨逐沙泥上，燕子衔来绕画梁。
浣溪沙
作者：于儒颖
朝代：明

一片心情眼底柔，倦容疏态越风流。未经惆怅不知愁。鸳谱怪来针线减，工夫强半为梳头。日西初见下妆楼。
对雨简洪庆之
作者：于克成
朝代：明
体裁：五言律诗

别馆真无赖，潇潇奈若何。愁心生涧草，暝色上烟萝。巧哢枝头鸟，秋添水面波。怀君情更剧，风雨可相过。
旅兴
作者：于嘉
朝代：明
体裁：五言律诗

莫奏思归引，羁情不可当。翻书飞湿晕，弹剑落秋光。宿雨残晨霤，新寒起夜堂。独怜游子鬓，今复点吴霜。
故城过父友李公旧居
作者：于太夫人刘氏
朝代：明

暮云深锁故城春，绿树苍烟旧白蘋。昔日高楼双燕子，定巢无处往来频。
太古洞
作者：于奕正
朝代：明
体裁：古风

古洞閟秋光，幽窈不可拾。我欲探其奥，呼僧列炬入。蝙蝠触烟惊，已坠复飞集。直下若眢井，虽寒不能湿。石乳挂四围，彷佛百怪立。阅历迷近远，但视光所及。石罅伏深潭，僧云龙所蛰。静听恍有声，习习凉飙吸。心动欲引还，炬短石逾涩。附壁苔染身，足滑力不给。一线逗天青，黄叶飞正急。
泛秦淮
作者：于奕正
朝代：明
体裁：五言律诗

一夜秦淮水，家家波上窗。舟轻能载岫，流缓不归江。击楫青衣乱，窥帘红影双。歌声何处细，邻舫有新腔。
石鼓歌
作者：于奕正
朝代：明
体裁：古风

于烁文武周道尊，粲然中兴臼静孙。骙骙翼翼武之服，蛮彝稽首猃狁奔。太平不令五戎堕，驾言蒐狩田车过。小豝大兕兽所同，以燕天子宾御佐。尔时陈诗纷简牍，佳篇已入尼山录。所不录者辞纵横，三百无传传以朴。完缺半满阅乾坤，自甲至癸数则存。君莫空悲失去字，残钩剩画宛精魂。我皇鉴定列璧水，汉唐宋儒皆欢喜。及今磨泐未尽刓，请从经外疏至理。
西山春雪
作者：于奕正
朝代：明
体裁：古风

山寒勒花花未萌，雪花片片先花生。远山遥连近山白，老松著雪亦萧槭。溪边新草未及寸，不受雪欺绿偏嫩。几客踏雪触石鸣，山僧始觉有人行。半开篱门呼客入，泉流灶下不须汲。煮泉饷客冰雪香，四山映人衣袂光。
海门赋
作者：于子仁
朝代：明
体裁：古风

海门无风波浪宽，海气溟溟蛟龙蟠。六鳌戴山不敢动，平地现出玻璃盘。是时神仙怀大丹，携筇直谒天门关。君心遥遥我心切，脱身幸不生风翰。开元太平民治安，上方神游凌广寒。天风环佩来珊珊，我今追随谁可攀。便当握手凌云端，君骑长鲸我骑鹤，一声长啸非人间。
七夕
作者：于慎行
朝代：明

客中逢七夕，片月倚重楼。静对星河夜，凉生枕簟秋。人间浑是梦，天上亦多愁。览镜惊双鬓，空悲岁序流。
七夕
作者：于慎行
朝代：明

琪树西风一叶秋，银河清浅月如钩。关前玉笛吹新恨，天上金梭织旧愁。鸾自飞回人欲尽，鹊曾填处水还流。浮踪此际浑无赖，脉脉遥心自倚楼。
七夕可大小会即事和韵
作者：于慎行
朝代：明

小阁驱残暑，当筵夜色青。楼头生片月，河畔度双星。桃叶虚称扇，松枝戏作屏。秋声惊白纻，沉醉不能听。
七夕咏牛女
作者：于慎行
朝代：明

银汉横秋玉露凉，双星犹自似参商。经年脉脉情难授，此夜盈盈路转长。月迥应无鸾入镜，河深宁有鹊为梁。佳期漫向君平卜，天上人间共渺茫。
七夕溪舟初成同施还初文学王改予武元游汎
作者：于慎行
朝代：明

为嗜城南隐，临溪理钓舟。适逢河鼓会，小试武陵游。斜日悬渔网，凉风激棹讴。冯君槎上汉，吾道在沧洲。
七日南溪会集
作者：于慎行
朝代：明

七夕始迎秋，溪亭复此游。午凉慵举扇，夕雨罢登舟。倚杖窥云树，停杯待女牛。只怜天上夜，亦向此时愁。
七日夜女歌
作者：于慎行
朝代：明

长空起薄寒，明河流素月。谁云一夕欢，可当经年别。经年一水间，相望不相及。莫卷七襄衣，是侬愁思织。
七日夜女歌·其一
作者：于慎行
朝代：明

长空起薄寒，明河流素月。谁云一夕欢，可当经年别。
七日夜女歌·其二
作者：于慎行
朝代：明

经年一水间，相望不相及。莫卷七襄衣，是侬愁思织。
七日夜雨
作者：于慎行
朝代：明

佳期方待夜，雨气转氤氲。愁望明河影，翻成楚岫云。鹊梁何地驾，笙鹤会能闻。未悟阴晴理，休将巧拙分。
七月十五夜同朱令君吴文学汎舟北溪
作者：于慎行
朝代：明

抱病卧江海，屡经故国秋。闭门览群动，自得静者谋。仙宰有逸兴，强我北渚游。时值七月望，寒蝉叫新秋。槐柳夹修岸，山鸟鸣啁啾。搴帷望孤屿，回桡背古丘。歌声上云汉，玉管吹汀洲。须臾绿烟灭，好月尊前浮。皎如瑶台镜，泻作金波流。仙人垂素足，桂树枝相樛。扫石布瑶斝，弄水惊素鸥。风飘寒梧响，露下莎鸡愁。清景不可奈，中夜仍淹留。归路怅明发，此欢焉可求。
七汲登舟留别亲友
作者：于慎行
朝代：明

闾门烟树此时分，回首春江惜鹭群。金匮虚当东观草，荷衣实负北山文。花前酒尽人将远，雨后帆开日未曛。满眼浮荣浑是梦，骊歌缱绻不堪闻。
三月廿八日葛龙池朱讷斋二工部冯琢吾葛凤池二太史同游城西黄侍中园林看花四首
作者：于慎行
朝代：明

不奈连朝病，因看上苑春。如何五侯第，又见百花新。日映丹霞晕，烟凝绛幄尘。狂来无藉在，帻岸白纶巾。真赏谁应共，风流是旧欢。藏书周太史，襆被汉郎官。花气尊中满，松声座上寒。相逢休惜醉，春色欲凋残。改席临虚榭，为欢事每奇。控弦天苑骑，跳剑内园儿。小榻时欹枕，疏帘久对棋。稍闻深树里，风送桔槔迟。谁谓长安陌，风尘此地稀。山光相映带，野色自芳菲。旭日薰歌扇，轻花着舞衣。马蹄归欲懒，为送惜春归。
三月廿八日葛龙池朱讷斋二工部冯琢吾葛凤池二太史同游城西黄侍中园林看花四首·其一
作者：于慎行
朝代：明

不奈连朝病，因看上苑春。如何五侯第，又见百花新。日映丹霞晕，烟凝绛幄尘。狂来无藉在，帻岸白纶巾。
三月廿八日葛龙池朱讷斋二工部冯琢吾葛凤池二太史同游城西黄侍中园林看花四首·其三
作者：于慎行
朝代：明

改席临虚榭，为欢事每奇。控弦天苑骑，跳剑内园儿。小榻时欹枕，疏帘久对棋。稍闻深树里，风送桔槔迟。
三月廿八日葛龙池朱讷斋二工部冯琢吾葛凤池二太史同游城西黄侍中园林看花四首·其二
作者：于慎行
朝代：明

真赏谁应共，风流是旧欢。藏书周太史，襆被汉郎官。花气尊中满，松声座上寒。相逢休惜醉，春色欲凋残。
三月廿八日葛龙池朱讷斋二工部冯琢吾葛凤池二太史同游城西黄侍中园林看花四首·其四
作者：于慎行
朝代：明

谁谓长安陌，风尘此地稀。山光相映带，野色自芳菲。旭日薰歌扇，轻花着舞衣。马蹄归欲懒，为送惜春归。
三月廿八日饮侯六山庄四首
作者：于慎行
朝代：明

问讯东山馆，名花几树开。不愁春色去，自有故人来。淑影明衣袖，香风近酒杯。未须尊俎具，且共倚亭台。地僻宜佳会，春归待主人。蝶惊红雨骤，莺狎录条新。但听歌盈耳，休辞酒入唇。不堪回首地，万里一风尘。少小欢游地，君家旧竹林。每逢春酒夜，常醉绿萝阴。树密云过慢，楼高月上深。婆娑看老态，颇识故交心。闻钟人未散，倚席兴偏长。曲按新声度，花从静夜香。青尊何地少，白发几人狂。更订明朝约，过予旧草堂。
三月廿八日饮侯六山庄四首·其一
作者：于慎行
朝代：明

问讯东山馆，名花几树开。不愁春色去，自有故人来。淑影明衣袖，香风近酒杯。未须尊俎具，且共倚亭台。
三月廿八日饮侯六山庄四首·其三
作者：于慎行
朝代：明

少小欢游地，君家旧竹林。每逢春酒夜，常醉绿萝阴。树密云过慢，楼高月上深。婆娑看老态，颇识故交心。
三月廿八日饮侯六山庄四首·其二
作者：于慎行
朝代：明

地僻宜佳会，春归待主人。蝶惊红雨骤，莺狎录条新。但听歌盈耳，休辞酒入唇。不堪回首地，万里一风尘。
三月廿八日饮侯六山庄四首·其四
作者：于慎行
朝代：明

闻钟人未散，倚席兴偏长。曲按新声度，花从静夜香。青尊何地少，白发几人狂。更订明朝约，过予旧草堂。
三阳观木末亭晚眺因迟可大未至
作者：于慎行
朝代：明

木末堪凭槛，秋空四望开。晚烟迷汶水，落日满徂徕。酒忆垆头醉，人从岳顶回。那逢摇落候，萧瑟易悲来。
上之回
作者：于慎行
朝代：明

离宫陈上郡，御辇出回中。七校长杨北，千官细柳东。旄头悬塞月，漏箭杂边风。却望单于幕，萧条万里空。
上书
作者：于慎行
朝代：明

上书书未报，旅思且盘桓。天意高谁问，人情巧自看。味兼甘苦尽，色并笑啼难。耿耿孤臣志，惟馀一寸丹。
上云乐
作者：于慎行
朝代：明

东厢食举百戏作，鱼龙曼衍中堂落。华钟忽驻舞缀停，更进西方《上云乐》。老胡家世是文康，紫髯深目华盖方。白巾裹头火浣细，绿珠作带韎？长。曾从海上栽若木，吹笙更截昆崙竹。朝看阿母鬓成霜，夕见安期颜似玉。却候明时日再中，朅来献赆玉门东。流沙暮涉三万里，碣石天开百二重。辟邪师子陈成列，赴曲声随箫鼓节。汉苑白麟未足珍，宛城宝马空称绝。老胡歌舞奏仙倡，为祝黄图日月长。但愿百蛮九塞靖烽火，陛下长倾万岁觞。
上云乐
作者：于慎行
朝代：明
体裁：古风

东厢食举百戏作，鱼龙曼衍中堂落。华钟忽驻舞缀停，更进西方《上云乐》。老胡家世是文康，紫髯深目华盖方。白巾裹头火浣细，绿珠作带韎�长。曾从海上栽若木，吹笙更截昆崙竹。朝看阿母鬓成霜，夕见安期颜似玉。却候明时日再中，朅来献赆玉门东。流沙暮涉三万里，碣石天开百二重。辟邪师子陈成列，赴曲声随箫鼓节。汉苑白麟未足珍，宛城宝马空称绝。老胡歌舞奏仙倡，为祝黄图日月长。但愿百蛮九塞靖烽火，陛下长倾万岁觞。
上坤山月岩寺陈铁峰孟我疆诸君会讲处也
作者：于慎行
朝代：明

何代标金刹，层崖半倚天。松门低落日，石窦泻鸣泉。野旷寒烟积，山高细路悬。因怀莲社客，惆怅讲堂前。
上声
作者：于慎行
朝代：明

木叶自欲黄，不待西风作。闻郎歌上声，曲终泪已落。上声一何悲，柱促弦欲绝。三叹未终极，已看鬓如雪。
上声·其一
作者：于慎行
朝代：明

木叶自欲黄，不待西风作。闻郎歌上声，曲终泪已落。
上声·其二
作者：于慎行
朝代：明

上声一何悲，柱促弦欲绝。三叹未终极，已看鬓如雪。
上外祖母麻王二太夫人七十偕寿二首
作者：于慎行
朝代：明

元公宰木阅居诸，二母仙闱鹤发馀。盝里尚藏金殿草，座中时展玉函书。几看莱服连鸠杖，时过潘园并板舆。胜节称觞应具醉，春江昨夜罩双鱼。堂上春深并锦袍，中丞甲第五云高。麻姑自阅桑成海，王母亲栽树作桃。旧德共看麟阁画，馀光殊有凤池毛。恩深自出无由写，颂寿应惭乏彩毫。
上外祖母麻王二太夫人七十偕寿二首·其一
作者：于慎行
朝代：明

元公宰木阅居诸，二母仙闱鹤发馀。盝里尚藏金殿草，座中时展玉函书。几看莱服连鸠杖，时过潘园并板舆。胜节称觞应具醉，春江昨夜罩双鱼。
上外祖母麻王二太夫人七十偕寿二首·其二
作者：于慎行
朝代：明

堂上春深并锦袍，中丞甲第五云高。麻姑自阅桑成海，王母亲栽树作桃。旧德共看麟阁画，馀光殊有凤池毛。恩深自出无由写，颂寿应惭乏彩毫。
上外舅秦翁生辰
作者：于慎行
朝代：明

近亲同里门，远亲异乡邑。何况舅甥欢，津梁千里隔。宿昔忝乘龙，门阑在咫尺。阿翁豪且贤，雅称闾右室。迟暮无它男，所托惟女息。廿年随宦游，庭阶亦寥寂。中岁鞠两雏，恩勤瘁心力。女儿在襁褓，男儿操纸笔。翁媪岁时来，抚摩均自出。伊予久怀归，蹉跎年岁逼。恻怆骨肉情，含辛念非一。两雏忽相牵，长跪绕我膝。届兹中元秋，阿翁弧矢日。宾从列中堂，杯觞行络绎。儿母在天隅，间阔增烦悒。请耶篹片词，寄我离孙臆。我闻两雏言，吟叹心戚戚。孩抱亦何知，母慈良可识。翁今七十三，媪亦过七十。丹颜未全改，缜发但稍白。矫矫矍铄姿，少壮或不及。海桑千仞枝，池桃千岁实。郁郁岱山松，累累丈人石。持此寿翁媪，永列丹台籍。时和复年丰，娱乐加餐食。早晚归山樊，聚首多夷怿。挥翰为长歌，歌阕情未极。
上太保梦山杨公八帙生辰五十韵
作者：于慎行
朝代：明

海岳钟元气，台枢列大贤。功成循岁序，名重属林泉。共羡生申旦，真逢猎渭年。延龄瑶草进，续命綵丝悬。磊落山中相，婆娑地上仙。冰肌姿绰约，黄发步蹁跹。盛瑞人间纪，殊恩阙下宣。尚方颁寿杖，少府致餐钱。使者车临巷，门人佩委筵。蓬壶楼十二，桃岭岁三千。善颂连缨緌，荣名耀史编。传芳知有后，树伟固无前。忆昔登丹地，精忠拱邃綖。两朝资弼亮，百辟奉周旋。履听星辰上，身依日月边。惟师官六典，作宰柄三铨。简要群情肃，清通一节坚。退朝门似水，辍馈爨无烟。雅和盐梅味，工调燥湿弦。帝臣元不蔽，王道允无偏。机重千钧弩，丹成百鍊铅。同升稀在野，独乐忆归田。解绂猷方壮，悬舆岁屡迁。庖刀藏自满，扁凿巧谁传。小筑嗤金谷，清吟慕辋川。雨馀南陇望，日静北窗眠。鸟外登山屐，花间送酒船。晓猿迎客报，暮鹤寄书旋。姓字雕题问，声华绣简镌。温公耆社逸，裴令午桥便。黯淡看时事，萧疏绝世缘。风尘何逼侧，道路日喧阗。鲸海方传箭，龙沙有控弦。楼船南动越，烽火北通燕。料敌争前箸，和戎丧左旃。争臣翻避地，游客正谈天。可惜朝廷体，休论将相权。人今思拯溺，公岂念扶颠。潞国威名重，汾阳寿祉全。后车应命载，前席伫登延。夙忝龙门役，曾参豹尾联。周行归矩彟，郑重想陶甄。自祖都亭帐，寻归岱亩廛。海天云漠漠，济水月娟娟。夜雪虚兰棹，春风沐锦笺。会闻称上寿，几欲致微虔。祇是心饥渴，其如路眇绵。斗山终在望，枌梓敬谁先。东壑安期枣，西峰玉女莲。无因持献祝，聊赋紫芝篇。
上座师殷棠川相公生辰四十韵
作者：于慎行
朝代：明

圣代平津阁，谁当不世贤。鸿儒登禁闼，骏烈耀台躔。崧岳生申日，东山卧谢年。小亭临曲水，别墅在平泉。金鼎调羹匕，丹丘笈玉编。改衣中府币，置酒大官钱。绮席排云丽，朱轮映日鲜。玉箫花里度，瑶草座中搴。忆昔鹏抟海，旋看鹤上天。沧溟云九万，岱岳里三千。射策终军少，传经戴圣专。文章千古上，器略万夫前。铃阁金莲炬，仙扉玉版笺。宫霞春烂漫，苑草日芊绵。鹤禁清班邃，银宫内渥偏。浮丘输羽翼，绮里奉周旋。苦口皆良药，成功考细旃。翊龙升碧汉，捧日出虞渊。问道朝三接，酬庸岁九迁。群材齐入彀，百辟绝随肩。斗际尚书剑，花阴学士砖。韦贤新相汉，郭隗旧师燕。凤阁云霄上，鸾台日月边。虚心收物表，朗鉴洞几先。谈笑回元化，从容镇八埏。系还南越组，荡尽北门烟。吐握终无倦，包藏细不捐。星回三殿履，月上五湖船。窈窕云归岫，苍茫楫济川。儿童趋画毂，父老认金蝉。春色南山雨，秋香北渚莲。只今门似水，自昔道如弦。弥系苍生望，难耽绿野便。小夫惭濩落，早岁荷陶甄。地忝青藜阁，吟虚白雪篇。逢人惟说项，下帐每延宣。溲渤归丹录，驽骀受玉鞭。病抛池上佩，贫种汶阳田。世态鸢衔腐，人情蚁慕膻。冥心求避俗，野迹慕逃禅。试检南华颂，遥登北海筵。怀恩心耿耿，为寿舞翩翩。欲访三山路，长年證偓佺。
上隔马岭旧寺
作者：于慎行
朝代：明

荒凉经古寺，迢递出层空。路抱千峰转，天开一窦通。残松疏雨后，颓瓦夕阳中。犹有馀僧在，逢迎问转蓬。
下泰山游三阳观
作者：于慎行
朝代：明

半岭通仙界，萦回岳麓西。已看三观迥，犹觉万峰低。暮雨瑶华落，春云玉洞迷。游情浑未减，缥缈望丹梯。
东园即事
作者：于慎行
朝代：明

蓬门长日闭，俛仰自为欢。酹酒邀花饮，分鱼唤鹤餐。閒看秋水淡，老觉世涂宽。不是无萧索，人间事更难。
东园延吴翁晋病不能陪
作者：于慎行
朝代：明

郊园常不到，客席欲凝尘。正喜轩车过，翻将药裹亲。竹阴堪受暑，花气尚疑春。座上南山色，聊凭代主人。
东园牡丹小会四首
作者：于慎行
朝代：明

老去怜交态，春归念岁华。还将今日酒，同对故年花。色染丹台露，香流玉洞霞。惟应栏槛小，不似五侯家。园林刚半亩，木药满亭台。向日朝犹敛，迎风夜尽开。酒从新岁待，客是隔城来。俗杀平章第，朱门锁绣堆。多少东风恨，天香正满林。影摇春酒艳，色傍玉楼深。乐曲临时制，花名按谱寻。清平当日调，回忆久沈吟。倾国俱名品，呈姿媚一堂。倚阑浑欲醉，入座转闻香。月下千金笑，灯前百宝装。夜深春更暖，忍负紫霞觞。
东园牡丹小会四首·其一
作者：于慎行
朝代：明

老去怜交态，春归念岁华。还将今日酒，同对故年花。色染丹台露，香流玉洞霞。惟应栏槛小，不似五侯家。
东园牡丹小会四首·其三
作者：于慎行
朝代：明

多少东风恨，天香正满林。影摇春酒艳，色傍玉楼深。乐曲临时制，花名按谱寻。清平当日调，回忆久沈吟。
东园牡丹小会四首·其二
作者：于慎行
朝代：明

园林刚半亩，木药满亭台。向日朝犹敛，迎风夜尽开。酒从新岁待，客是隔城来。俗杀平章第，朱门锁绣堆。
东园牡丹小会四首·其四
作者：于慎行
朝代：明

倾国俱名品，呈姿媚一堂。倚阑浑欲醉，入座转闻香。月下千金笑，灯前百宝装。夜深春更暖，忍负紫霞觞。
东平谒尧祠六韵
作者：于慎行
朝代：明

古殿空山里，荒丘野戍边。星文临鲁甸，云气仰尧天。绮栋丹霓落，雕楹翠藓镌。仙蓂犹应月，黛柏自含烟。化想垂裳代，人怀击壤年。名言志浩荡，流眺土阶前。
东海有贞妇为冯太安人赋
作者：于慎行
朝代：明

东海有贞妇，烈志青云齐。本家辽水上，远嫁海门西。夫君璠玙器，射策黄金墀。伯氏籍天府，两叔印累累。何意苍梧云，飘飘不复返。日落湘水深，泪向南天远。程婴存赵祀，磊磊万古声。徒死亦何为，雪涕出瑶京。故家千里道，郁悒令人老。不作逐风萍，宁为负霜草。秋闺素机冷，露夜青灯微。生儿不识父，泣尽负儿衣。雪中千仞松，岁事聿已寒。其下无俗植，所植桂与兰。兰苕何青青，桂华自成树。上有一翠鸟，飞向天门去。陈书叫九关，一读一潺湲。此事不可道，酸辛感圣颜。锦函天上来，吹落五云表。蜺衣何鲜泽，凤吹转绵邈。儿跪长叹息，愿母加餐食。日月有亏盈，荣名不可极。
东郭草堂即事
作者：于慎行
朝代：明

结庐非异境，负郭少将迎。竹屿含云影，松窗落雨声。片峰当户出，众鸟隔林鸣。宴坐几无念，谁知绝世情。
东飞伯劳歌
作者：于慎行
朝代：明

鸳鸯比翼翡翠吟，巫山湘水高且深。可怜新妆映白日，芳脂艳粉当轩出。银床试展金缕衣，绮疏月缀琉璃扉。凝娇聚态语复咽，卷衣谢君心欲绝。春风袅袅花气寒，长留可怜谁为欢。
中秋东园小集
作者：于慎行
朝代：明

渐上千峰月，真销万里云。秋从今夜半，人是旧时群。桂影寒应湿，箫声静欲闻。相看疑白发，总似兔毫分。
中秋同施还初文学携门下诸友汎舟南溪
作者：于慎行
朝代：明

别馆依泉石，方舟集俊英。陈诗吴季子，讲业鲁诸生。云树空中影，笙歌水上声。回桡应已夜，山月好相迎。
中秋同诸友南溪望月
作者：于慎行
朝代：明

此际秋无奈，停舟望碧岑。月华岩际满，夜色水边深。影灭银河浪，光团桂树林。南楼闻啸咏，谁识庾公心。
中秋小岱山对月
作者：于慎行
朝代：明

此夜寒无奈，瑶台近斗牛。山名真小岱，月色正中秋。影入河蟾湿，光翻树鹊愁。只疑参岳顶，笙鹤上宫游。
中贞王孙过访少岱山房酬赠二首
作者：于慎行
朝代：明

秋气飒萧森，亭皋夕坐深。美人沧洲兴，过我青枫林。倚剑冲星气，停杯待月阴。小山丛桂在，端复为谁吟。池阁三秋别，山斋七月过。车尘花际少，云气酒边多。客路搴芳草，征衣带女萝。一欢吾欲醉，且莫促鸣珂。
中贞王孙过访少岱山房酬赠二首·其一
作者：于慎行
朝代：明

秋气飒萧森，亭皋夕坐深。美人沧洲兴，过我青枫林。倚剑冲星气，停杯待月阴。小山丛桂在，端复为谁吟。
中贞王孙过访少岱山房酬赠二首·其二
作者：于慎行
朝代：明

池阁三秋别，山斋七月过。车尘花际少，云气酒边多。客路搴芳草，征衣带女萝。一欢吾欲醉，且莫促鸣珂。
为人题双寿卷
作者：于慎行
朝代：明

鹿门真隐旧知名，藉甚仙郎汉列卿。归院宫云随玉佩，上堂春酒汎瑶觥。斗边剑合双龙气，月底箫分两凤声。讵假金书传阆苑，且看丹诏出层城。
为侯六悼妾六首
作者：于慎行
朝代：明

玉貌当年入画堂，盈盈团扇试新妆。无端晓镜销鸾影，一夜潘郎鬓有霜。秦楼少女旧多情，解伴吹箫学凤鸣。今日楼空人不见，箫中吹出断肠声。绿珠枉向琼楼坠，碧玉空因綵笔伤。何似芳魂能恋主，化为只燕宿雕梁。雨僽风僝暗结愁，落花衔怨赴东流。红颜不待卢郎老，付与文君共白头。颇怪春来胜赏稀，花时无绪掩重扉。知君半醉诗成后，泪落床头旧舞衣。惆怅东风恨万重，难将春梦觅仙踪。香魂一逐行云去，知在巫山第几峰。
为侯六悼妾六首·其一
作者：于慎行
朝代：明

玉貌当年入画堂，盈盈团扇试新妆。无端晓镜销鸾影，一夜潘郎鬓有霜。
为侯六悼妾六首·其三
作者：于慎行
朝代：明

绿珠枉向琼楼坠，碧玉空因綵笔伤。何似芳魂能恋主，化为只燕宿雕梁。
为侯六悼妾六首·其二
作者：于慎行
朝代：明

秦楼少女旧多情，解伴吹箫学凤鸣。今日楼空人不见，箫中吹出断肠声。
为侯六悼妾六首·其五
作者：于慎行
朝代：明

颇怪春来胜赏稀，花时无绪掩重扉。知君半醉诗成后，泪落床头旧舞衣。
为侯六悼妾六首·其六
作者：于慎行
朝代：明

惆怅东风恨万重，难将春梦觅仙踪。香魂一逐行云去，知在巫山第几峰。
为侯六悼妾六首·其四
作者：于慎行
朝代：明

雨僽风僝暗结愁，落花衔怨赴东流。红颜不待卢郎老，付与文君共白头。
为潘海滨处士题竹萱图二首
作者：于慎行
朝代：明

素节凌霜耐岁寒，翛翛池影夹琅玕。不知凤去瑶台后，长得孙枝更几竿。柏舟高咏事凄凉，漫树忘忧向北堂。此日春风转兰蕙，灵根犹自发天香。
为潘海滨处士题竹萱图二首·其一
作者：于慎行
朝代：明

素节凌霜耐岁寒，翛翛池影夹琅玕。不知凤去瑶台后，长得孙枝更几竿。
为潘海滨处士题竹萱图二首·其二
作者：于慎行
朝代：明

柏舟高咏事凄凉，漫树忘忧向北堂。此日春风转兰蕙，灵根犹自发天香。
乌夜啼
作者：于慎行
朝代：明

金陵城头秋月深，城乌夜半啼高林。闺中思妇桃红烛，斜倚寒窗听不足。低鬟无语湿罗衣，起视明星河汉微。
乌栖曲四首
作者：于慎行
朝代：明

桃花如泥柳如雪，飘泊乘风无断绝。青枫江上波色寒，郎今不渡春梦阑。白门栖乌夜未晓，参横月没霜皎皎。金徒受水能几何，合欢日少别日多。芙蓉羽帐翡翠钩，月华当户河汉流。微吟细酌欢未厌，城上乌啼明星烂。银床小簟云母屏，博山吐焰双烟青。相看脉脉两无语，曼声一曲泪如雨。
乌栖曲四首·其一
作者：于慎行
朝代：明

桃花如泥柳如雪，飘泊乘风无断绝。青枫江上波色寒，郎今不渡春梦阑。
乌栖曲四首·其三
作者：于慎行
朝代：明

芙蓉羽帐翡翠钩，月华当户河汉流。微吟细酌欢未厌，城上乌啼明星烂。
乌栖曲四首·其二
作者：于慎行
朝代：明

白门栖乌夜未晓，参横月没霜皎皎。金徒受水能几何，合欢日少别日多。
乌栖曲四首·其四
作者：于慎行
朝代：明

银床小簟云母屏，博山吐焰双烟青。相看脉脉两无语，曼声一曲泪如雨。
乙未元日试笔
作者：于慎行
朝代：明

东风一夜满春城，海畔曈昽旭日生。市里衣冠朋旧谊，田家箫鼓岁时情。花开綵胜娇相媚，酒到屠苏黯自惊。遥祝枫宸天未远，履声犹似近承明。
乙未十月傅金沙侍御殷洗心舍人过访山中赋赠
作者：于慎行
朝代：明

命驾何相值，开尊夜向寒。风高边雁尽，霜冷菊花寒。天地吾徒在，江湖此会难。占星应有地，总傍少微看。
乙酉九月从李元甫宫谕再登峄山
作者：于慎行
朝代：明

旧隐名峰岱岳前，重扶秋雨上层颠。阴厓尚驻千春草，险磴争飞万木烟。河势遥分双白练，山形近作九青莲。狂来欲问巴渝客，得似华阳几洞天。
九华山歌送施幼淳省元南还青阳省觐
作者：于慎行
朝代：明

九峰名九子，幻作九莲花。去天不知尺有几，晴空片片飞丹霞。南宫才子江东客，笔带九华峰顶色。学书欲作万人敌，一日声名倾上国。青春谒帝入神京，黄石寻师驻谷城。经术远宗燕太傅，门墙半列鲁诸生。忽登泰岱看乡陌，望见江头云气白。愁心一夜渡淮阳，不为莼鲈秋兴迫。千里宁亲愿不违，西风萧瑟送将归。尊前落木浑成雨，马上微霜欲点衣。为君长歌劝君酒，便是别离未应久。去日聊随朔雁飞，来时莫在春鸿后。玉树青荧上苑栽，君王正忆子虚材。好将九朵芙蓉露，泻向仙人掌上开。
九日南溪汎舟
作者：于慎行
朝代：明

节过重阳菊未花，且随白露汎蒹葭。十年自卧沧江雨，九月虚浮汉水槎。鼓角城头当落日，楼台天上敛残霞。不须却羡龙山会，定少林光似若耶。
九日无菊
作者：于慎行
朝代：明

山斋逢九日，怅望晚天霞。去岁曾飞雪，今年未见花。秋声风落木，寒色雨侵沙。幸有杯中物，犹同处士家。
九日有怀可大
作者：于慎行
朝代：明

秋水茫茫入望赊，美人何处赋蒹葭。霜前又度三秋雁，客里重看九日花。南国音书淹岁月，东篱节序付烟霞。登高那复多愁思，白露朝来染鬓华。
九日留都瀛洲会集呈诸馆丈
作者：于慎行
朝代：明

石渠仙署接朝阳，绮席秋开白玉堂。九日风烟吴禁苑，两都宾主汉词章。城依双阙盘龙虎，池绕高台集凤凰。馆阁先朝多故事，群公勋业踵三杨。
九日登小岱山
作者：于慎行
朝代：明

九日罢徵欢，孤尊眺岳坛。晚烟千室翠，落日万峰丹。已有鸿堪听，还无菊可餐。江湖回白首，愁见是长安。
九日胡竺西过小斋视疾酬和
作者：于慎行
朝代：明

残菊床头剩欲簪，长安秋色闭门深。羁怀漫对重阳酒，侠客能为洛下吟。说剑寒霜飞大漠，翻经法雨落祇林。维摩丈室劳相问，已会忘言学陆沉。
九月八日罗康洲宗伯黄仪庭司成田钟台宫谕习豫南司成会集朝天宫道院
作者：于慎行
朝代：明

仙台邻上苑，路出冶城边。暝落珠宫雨，寒飞玉树烟。雁来秋水外，人醉菊花前。明日还重九，萸觞可更传。
九月十三夜扈从功德寺陪李渐庵大司寇王忠铭徐检庵二学士登金山对月二首
作者：于慎行
朝代：明

长杨别苑碧山头，扈跸登临暮霭收。正惜岩花过九日，却怜湖月似中秋。楼台近映沧波出，灯火深回翠辇游。连夕尚方传赐酒，飞觞何幸藉林丘。属车飒遝倚湖滨，湖畔青山夜色新。为侍宸游分象纬，因随仙履上星辰。勾陈影静千峰月，法界烟销万骑尘。莫道秋光寒不耐，温泉云树暖如春。
九月十三夜扈从功德寺陪李渐庵大司寇王忠铭徐检庵二学士登金山对月二首·其一
作者：于慎行
朝代：明

长杨别苑碧山头，扈跸登临暮霭收。正惜岩花过九日，却怜湖月似中秋。楼台近映沧波出，灯火深回翠辇游。连夕尚方传赐酒，飞觞何幸藉林丘。
九月十三夜扈从功德寺陪李渐庵大司寇王忠铭徐检庵二学士登金山对月二首·其二
作者：于慎行
朝代：明

属车飒遝倚湖滨，湖畔青山夜色新。为侍宸游分象纬，因随仙履上星辰。勾陈影静千峰月，法界烟销万骑尘。莫道秋光寒不耐，温泉云树暖如春。
九月廿一日同赵少虚文学李前峰司马饮宫秀才山房对菊三首
作者：于慎行
朝代：明

西风萧瑟雁声哀，处士篱边菊树开。翠幄总从霜后见，幽香半自雨中栽。高云锦石明秋日，淡蕊繁枝映酒杯。况是故人同驻马，不妨沈醉碧山隈。芳筵高会听鸣笳，徙倚疏篱感岁华。九日已过南浦雁，一尊还对故园花。繁英烂漫迎人冷，疏影萧条向月斜。白酒东篱成往迹，千年秋色落谁家。木落霜天万树林，谁怜艳菊自萧森。一丛寂寞香难近，百草飘零色更深。地僻常能留客醉，秋高才得对花吟。明年又作燕城客，水畔东篱何处寻。
九月廿一日同赵少虚文学李前峰司马饮宫秀才山房对菊三首·其一
作者：于慎行
朝代：明

西风萧瑟雁声哀，处士篱边菊树开。翠幄总从霜后见，幽香半自雨中栽。高云锦石明秋日，淡蕊繁枝映酒杯。况是故人同驻马，不妨沈醉碧山隈。
九月廿一日同赵少虚文学李前峰司马饮宫秀才山房对菊三首·其三
作者：于慎行
朝代：明

木落霜天万树林，谁怜艳菊自萧森。一丛寂寞香难近，百草飘零色更深。地僻常能留客醉，秋高才得对花吟。明年又作燕城客，水畔东篱何处寻。
九月廿一日同赵少虚文学李前峰司马饮宫秀才山房对菊三首·其二
作者：于慎行
朝代：明

芳筵高会听鸣笳，徙倚疏篱感岁华。九日已过南浦雁，一尊还对故园花。繁英烂漫迎人冷，疏影萧条向月斜。白酒东篱成往迹，千年秋色落谁家。
九月廿五日东园菊下小集四首
作者：于慎行
朝代：明

朝来全罢酒，秋尽复看花。布席轻张幔，题名细剪纱。开时团玉露，餐处带明霞。萧瑟还怜汝，含芳绾岁华。今岁重阳菊，翻迎十月看。犹馀秋日映，已近北风寒。冻蕊开逾艳，贞心抱自完。搴芳思有赠，惆怅倚亭阑。花开原五色，色色断人肠。浴出俱含雨，妆成总奈霜。凄凉倾国品，酷烈岁寒香。回笑春桃李，随风委艳阳。岁逢鸿雁候，日敞菊花筵。祗恐虚秋色，谁愁负酒钱。移灯情缱绻，卷袖醉蹁跹。且采簪华发，相将步月旋。
九月廿五日东园菊下小集四首·其一
作者：于慎行
朝代：明

朝来全罢酒，秋尽复看花。布席轻张幔，题名细剪纱。开时团玉露，餐处带明霞。萧瑟还怜汝，含芳绾岁华。
九月廿五日东园菊下小集四首·其三
作者：于慎行
朝代：明

花开原五色，色色断人肠。浴出俱含雨，妆成总奈霜。凄凉倾国品，酷烈岁寒香。回笑春桃李，随风委艳阳。
九月廿五日东园菊下小集四首·其二
作者：于慎行
朝代：明

今岁重阳菊，翻迎十月看。犹馀秋日映，已近北风寒。冻蕊开逾艳，贞心抱自完。搴芳思有赠，惆怅倚亭阑。
九月廿五日东园菊下小集四首·其四
作者：于慎行
朝代：明

岁逢鸿雁候，日敞菊花筵。祗恐虚秋色，谁愁负酒钱。移灯情缱绻，卷袖醉蹁跹。且采簪华发，相将步月旋。
乞休
作者：于慎行
朝代：明

华发登朝列，承恩岁月深。病酬吴客问，思作越人吟。世事容萧散，时名任陆沉。本无匡济略，报国在抽簪。
书吴门韩封君友兰卷二首
作者：于慎行
朝代：明

南国有逸叟，蜚遁吴山阿。畏荣避轩冕，韬景耽云萝。谁结同心契，揽此秋兰柯。契合在空谷，纫佩交如何。月出鼓鸣琴，一奏郢人歌。彼美握香子，南陔咏方多。兰苕何猗猗，结根在秋坂。皓露夕以零，靡迤风自远。幽人秉冲尚，眷言树九畹。匪资服媚荣，将以华岁晚。生不当门户，馀香流茂苑。郁彼背堂萱，相对方婉婉。持此永年寿，愿言加餐饭。
书吴门韩封君友兰卷二首·其一
作者：于慎行
朝代：明

南国有逸叟，蜚遁吴山阿。畏荣避轩冕，韬景耽云萝。谁结同心契，揽此秋兰柯。契合在空谷，纫佩交如何。月出鼓鸣琴，一奏郢人歌。彼美握香子，南陔咏方多。
书吴门韩封君友兰卷二首·其二
作者：于慎行
朝代：明

兰苕何猗猗，结根在秋坂。皓露夕以零，靡迤风自远。幽人秉冲尚，眷言树九畹。匪资服媚荣，将以华岁晚。生不当门户，馀香流茂苑。郁彼背堂萱，相对方婉婉。持此永年寿，愿言加餐饭。
书楚刘封君乡贤卷
作者：于慎行
朝代：明

昔有灌园者，忘机不忘力。邈彼鹿门人，躬耕不可即。此风一以渺，韦素多雕饰。皇皇頫仰谋，日夜靡知息。何哉楚江父，身隐名独植。入敦仁孝模，出为里闬式。不惜千金装，而将一诺亟。中堂树兰桂，芳飙闻四域。生不学宫游，没从学宫食。诸生奉卮豆，长吏匡且策。贵贱等隙尘，尸祝无终极。同时圭绂儿，名氏谁复识。
买洪范泉旁隙地规作园池
作者：于慎行
朝代：明

谁言泉上筑，不作辋川看。山色宜书幌，溪阴可钓竿。分流防短岸，樊圃避危湍。稍待西畴毕，移家事未难。
云翠山天观和朱可大韵
作者：于慎行
朝代：明

碧山吾欲隐，双屐且随君。星斗岩前接，藤萝杖底分。泉声浑作雨，岚气稍成云。愁对仙坛月，鸾箫午夜闻。
云翠绝顶东望�山十韵
作者：于慎行
朝代：明
体裁：五言排律

蹑屩登丹嶂，开尊瞩锦岑。悬厓分日月，众壑异晴阴。鸟道霞标度，泉流树杪侵。神工图紫翠，灵斧削嵚崟。缥缈云生岫，霏微雾出林。依稀瑶草色，彷象玉笙音。人代迷陵谷，山形自古今。醉馀歌烂漫，秋至气萧森。旧纫兰荪佩，新抽玳瑁簪。登高仍望远，都寄采芝心。
五大夫松歌为刘博士元阳赋
作者：于慎行
朝代：明

爵名五大夫，其数不必五。何知非二松，屑屑为之补。二松五松俱莫论，秦人已没沙丘魂。金椎驰道迹如扫，此中惟有松枝存。我观此松颜色古，干如虬龙质如土。鸾楼鹤舞几千秋，犹忆当年岩畔雨。自有此山即有松，百木之长五岳宗。秋声不断天门路，海气长悬日观峰。亦不为封荣，亦不因封辱。兴亡阅尽总无情，何况区区小除目。济北刘生达者流，题诗旧向松间游。岁寒岂欲联三友，道远还因寄四愁。君为博士挂冠早，松号大夫今欲老。浮名梦幻两茫茫，不须苦作秦松考。
五月十三日南溪会集
作者：于慎行
朝代：明

高会南溪始，芳尊午日同。登亭来暮雨，敞阁受林风。岁月飞花好，河山醉眼中。莫閒青玉盏，俱是白头翁。
京口赠邬山人汝翼
作者：于慎行
朝代：明

握手秋江上，依然旧布袍。十年燕市酒，八月广陵涛。侠骨贫逾健，狂歌醉正豪。不缘湖海遇，何地见风骚。
京口赠陈从训文学
作者：于慎行
朝代：明

陈生何磊落，一剑向飘零。雅好词人赋，休传博士经。蘼芜春渚绿，薜荔旧山青。莫谓江天远，微垣现客星。
亭山洞歌上周师七十生辰
作者：于慎行
朝代：明

岱宗西来未了青，结作秀山山似亭。亭坳石洞何窈窕，千峰万峰罗作屏。山翁少时隐山麓，数椽桃花源上屋。鹖冠凭几暮云生，牛角挂经春雨足。偶然随牒入燕城，博士惊传墨绶荣。赤县郎官原应宿，兰台循吏早书名。人间月旦吾何有，那能折腰为五斗。抛却河阳县里花，归来彭泽门前柳。山中回首隔风尘，绿发方瞳白袷巾。烟霞半结游仙侣，弧矢还逢献寿辰。此时凉飙入户牖，华轩松桂参差茂。有孙能采泽宫芹，有儿能致宜城酒。银河耿耿月上钩，座客谁者飞觥筹。同游门巷多苍藓，旧学生徒已白头。请翁拍浮莫辞满，人生七十古亦鲜。试探洞里玉函书，海水何时复清浅。
人日对酒感怀
作者：于慎行
朝代：明

五十才过又一春，为逢人日转愁人。寒暄自阅杯中世，形影相依梦里身。旧事莫谈温室树，初衣不染洛京尘。东风底是多情甚，吹送霜华入镜新。
从二兄登云翠山南天观十二韵
作者：于慎行
朝代：明

大地标琼观，真游入翠微。中天开突兀，半岭度崔嵬。回见平原绕，低看野气围。河流刚若带，云出宛成衣。霄汉身应近，烟霞手自挥。林篁天杪尽，村落谷中稀。过雨鸣松壑，悬泉幕石扉。地馀丘子灶，名仿富春矶。人去无鸡犬，春归有蕨薇。歌从灵运和，药向长房祈。绿酒聊为尔，丹砂不可几。醉来忘日夜，恋赏未言归。
从二太史游香山寺十韵
作者：于慎行
朝代：明

夙慕香山胜，振衣度石林。烟岚开上界，台殿倚层岑。地尽群峰合，天回四壁阴。松关旁翳日，杏阁仰扪参。树结菩提色，泉飞梵呗音。归云朱拱宿，閒鸟翠屏吟。涌塔名多宝，开田号布金。西湖寒雨断，北阙暮烟深。客饭伊蒲供，僧房薜荔侵。禅心无去住，游迹且浮沈。
从泗上归宿杜太学庄舍
作者：于慎行
朝代：明

暮从川上来，两袂涵清辉。回首睇泉皋，苍茫紫烟飞。相挈入村舍，解鞍控板扉。牛羊深巷入，鸡犬空墙依。中庭有花树，郁郁何葳蕤。山月在帘牖，星河亦已稀。宛然林壑姿，顾视朝市非。主人有旨酒，行吟聊共挥。避世岂在远，此中可忘归。
仙人篇
作者：于慎行
朝代：明
体裁：乐府曲辞

我闻列仙人，高举云中行。游目狭四海，矫首跂太清。翔鸾翊芝盖，白鹿骖华軨。朝发玄都府，夕憩蓬莱城。高风吹玉■，倏忽遂上征。九关敞朱户，双阙郁峥嵘。云汉流前除，白榆夹道生。羡门与赤松，含笑窥轩楹。饮我玄霜液，餐我琪树英。回观八纮内，万有如蠛蠓。跳丸一何迅，过驹逝不停。大年等天地，末路安足营。
仙人篇
作者：于慎行
朝代：明

我闻列仙人，高举云中行。游目陕四海，矫首跂太清。翔鸾翊芝盖，白鹿骖华軨。朝发玄都府，夕憩蓬莱城。高风吹玉■，倏忽遂上征。九关敞朱户，双阙郁峥嵘。云汉流前除，白榆夹道生。羡门与赤松，含笑窥轩楹。饮我玄霜液，餐我琪树英。回观八纮内，万有如蠛蠓。跳丸一何迅，过驹逝不停。大年等天地，末路安足营。
代书答陶比部兰亭
作者：于慎行
朝代：明

落魄佳公子，天涯可定居。适来江上使，传得箧中书。湖海名方盛，云霄事转疏。沉冥吾所慕，数饮态何如。
代作朱宪使双寿长歌
作者：于慎行
朝代：明

嵚崟大伾山，西遮黎阳口。白马遥盘匏子堤，黄河如带东南走。东南万里入蓬瀛，毂转雷奔大壑惊。长淮一泻不知岁，至今惟见山峥嵘。山上丹厓合翠谷，别有日月非尘俗。问言谁向此中隐，西台使君茅作屋。使君早日客长安，襆被香分画省兰。兵符一领辽海震，戎轩再驾朔漠寒。閒心旧爱春山蕨，忽解绯衫辞帝阙。黎阳一卧几经年，醉弄大伾山上月。山月沈沈吐玉楼，绿萝飞花碧草秋。有时更涉沧洲趣，钓艇烟蓑对白头。松间鼓琴俯流水，猿鹤夜声清心耳。少年记作金闺游，一经又见金闺起。珠袍锦带开旧箧，走马曲江春色里。只今花树满河阳，亦有槐阴如市里。使君年岁七十强，红颜玉骨何昂藏。郎君自献南山曲，戏取宫袍作舞裳。齐眉玉案双尊酒，皬然又睹西王母。雕盘绮食罗秋堂，凤箫象管无不有。仙家缥缈六鳌峰，五城楼台春气浓。大伾如块河如一杯水，使君笑挟两茅龙。
代作白头吟
作者：于慎行
朝代：明

蔚彼高树林，上有双鸣禽。请君罢欢宴，听妾白头吟。儿时同里居，追逐亭台下。妾弄青丝绳，郎骑碧竹马。十六始嫁君，花靥垂两鬟。宛转郎左右，何时不可怜。妾意尚疑新，郎心忽已旧。不是故情疏，自是新恩厚。玉台对明镜，红颜未应老。炎天弃团扇，凉风何太早。君如云中雁，妾如枝上花。雁飞自有处，花落向谁家。戚戚复戚戚，世事不可必。但恨识君初，两心望如一。含情欲谁语，揽涕背人流。君心如明月，不照妾心愁。道逢故家人，寄书予父母。嫁女事贵人，不如田家妇。田家虽苦辛，白头长相守。
代寿太宰蒲坂杨公六十
作者：于慎行
朝代：明

璇枢一柱旧承天，花甲今称始寿年。九塞烟尘归指顾，两朝文物入陶甄。南山近傍芙蓉阙，左省高开玳瑁筵。自是关西旧阀阅，朱轮绣毂满堂前。
代寿高三塘徵君
作者：于慎行
朝代：明

璇极星华烛绛霄，人间仙算纪松乔。丹台日映黄金蕊，海屋春凝碧玉箫。楼阙三山琼岛月，池塘一派广陵潮。蓝田吏隐多乡梦，桂树淮南未可招。
代送刘侍御出按滇南十韵
作者：于慎行
朝代：明

藉甚西台客，才名起蜀都。使星今六诏，家学古三苏。倚柱传新草，题桥出旧涂。骢连原上辔，柏集府中乌。越巂兵多少，昆池瘴有无。人称八使选，地入百蛮孤。鱼服遥通海，蝉冠近渡泸。风霜随汉节，雷电偃轩弧。声教南荒尽，封章北阙敷。明光须早入，聊此赋骊驹。
仪真野泊
作者：于慎行
朝代：明

潮平扬子渡，宿昔系扁舟。日落波光敛，天长岛色浮。雨侵依岸树，晴见隔江楼。咫尺分吴楚，茫茫万古愁。
任城魏松轩山人携琴见过从游溪山数日书赠
作者：于慎行
朝代：明

自遣樊中累，常多物外游。看君携绿绮，访我到沧洲。月色和烟映，泉声作雨流。吾庐山水际，是处可淹留。
伾麓山房十咏为朱槐石令君赋 其一 一槐庄
作者：于慎行
朝代：明

云树浑如绿野踪，宫槐常带紫泥封。不知汉日华阴里，得似青坛第几峰。
伾麓山房十咏为朱槐石令君赋 其七 于野亭
作者：于慎行
朝代：明

歌里春游尽落梅，野亭烟雨百花开。天香不属东皇领，自是河阳客子栽。
伾麓山房十咏为朱槐石令君赋 其三 舒啸堂
作者：于慎行
朝代：明

百年长啸寄乾坤，烟水平台远树村。莫在黎阳秋色里，何人不道是苏门。
伾麓山房十咏为朱槐石令君赋 其九 夕阳洞
作者：于慎行
朝代：明

玉洞山坳带夕曛，神功片石吐氤氲。不缘洞口春雷起，谁识蛟龙万里云。
伾麓山房十咏为朱槐石令君赋 其二 一乐堂
作者：于慎行
朝代：明

一乐堂悬百丈峰，郎君仙桂大夫松。春萝翠滴宫袍色，若个瑶台十二重。
伾麓山房十咏为朱槐石令君赋 其五 修竹庐
作者：于慎行
朝代：明

暮雨翛翛鹤梦惊，西风吹送万竿清。渭川不比封君亩，自是仙曹旧佩声。
伾麓山房十咏为朱槐石令君赋 其八 大佛岩
作者：于慎行
朝代：明

宝座莲花万仞成，中天飞现白毫轻。秋来一片瑶台月，常似摩尼掌上擎。
伾麓山房十咏为朱槐石令君赋 其六 局丘
作者：于慎行
朝代：明

回首长安似奕年，枰丘坐隐白鸥边。仙人六博何须看，只住人间亦是仙。
伾麓山房十咏为朱槐石令君赋 其十 虚旷亭
作者：于慎行
朝代：明

亭榭高邻梵帝筵，千章古柏黛参天。尊前瓠子秋风起，吹送漳河万里船。
伾麓山房十咏为朱槐石令君赋 其四 杏花岩
作者：于慎行
朝代：明

万树赪霞数亩坛，东风点染石阑干。主人旧有蓬莱种，岁岁明光殿里看。
伾麓山房十咏为朱槐石令君赋·一槐庄
作者：于慎行
朝代：明

云树浑如绿野踪，宫槐常带紫泥封。不知汉日华阴里，得似青坛第几峰。一乐堂悬百丈峰，郎君仙桂大夫松。春萝翠滴宫袍色，若个瑶台十二重。百年长啸寄乾坤，烟水平台远树村。莫在黎阳秋色里，何人不道是苏门。万树赪霞数亩坛，东风点染石阑干。主人旧有蓬莱种，岁岁明光殿里看。暮雨翛翛鹤梦惊，西风吹送万竿清。渭川不比封君亩，自是仙曹旧佩声。回首长安似奕年，枰丘坐隐白鸥边。仙人六博何须看，只住人间亦是仙。歌里春游尽落梅，野亭烟雨百花开。天香不属东皇领，自是河阳客子栽。宝座莲花万仞成，中天飞现白毫轻。秋来一片瑶台月，常似摩尼掌上擎。玉洞山坳带夕曛，神功片石吐氤氲。不缘洞口春雷起，谁识蛟龙万里云。亭榭高邻梵帝筵，千章古柏黛参天。尊前瓠子秋风起，吹送漳河万里船。
侯甥允吉入京相视送归
作者：于慎行
朝代：明

马上征衫草色青，炎天视舅到燕庭。黔方客滞元戎幕，鲁国名传博士经。离别十年肠欲断，悲欢千绪酒初醒。北堂定忆连枝影，为报今来两鬓星。
倚槛
作者：于慎行
朝代：明

倚槛多佳气，高峰敛夕曛。林梢斜上月，麦陇细蒸云。宵柝连城动，田歌隔舍闻。空岩响麋鹿，地僻亦惊群。
偕朱可大丞卿王兴甫文学会于子冲藩伯于城西道观二首
作者：于慎行
朝代：明

长安城下路漫漫，邂逅开尊集旧欢。三辅征尘聊驻马，百年交谊此弹冠。从知浪迹同飘梗，不道流光迅转丸。回首垂髫浑似梦，翛翛华发笑中看。五月垂杨覆御沟，使君千骑小淹留。何知击筑燕城会，故是谈经稷下游。云起高峰浑欲雨，日长仙馆只疑秋。平生意气还诸少，酒态相逢可自由。
偕朱可大丞卿王兴甫文学会于子冲藩伯于城西道观二首·其一
作者：于慎行
朝代：明

长安城下路漫漫，邂逅开尊集旧欢。三辅征尘聊驻马，百年交谊此弹冠。从知浪迹同飘梗，不道流光迅转丸。回首垂髫浑似梦，翛翛华发笑中看。
偕朱可大丞卿王兴甫文学会于子冲藩伯于城西道观二首·其二
作者：于慎行
朝代：明

五月垂杨覆御沟，使君千骑小淹留。何知击筑燕城会，故是谈经稷下游。云起高峰浑欲雨，日长仙馆只疑秋。平生意气还诸少，酒态相逢可自由。
偶成
作者：于慎行
朝代：明

传道东封事，扶桑路渺漫。不成威百粤，何取度三韩。零落王人节，低垂大将坛。可怜当日画，犹欲斩楼兰。
傲来山
作者：于慎行
朝代：明

不断青螺色，依然万仞峰。云间翔鷟鸑，天杪秀芙蓉。岳界三千里，仙闾十二重。神功何处敛，此地宅蛟龙。
元夕家宴示诸子侄
作者：于慎行
朝代：明

端居逢节序，中情鲜所欢。常华既云瘁，谷风良不完。佳夕谢宾徒，且复陈盘餐。丱弁既列侍，孩抱亦团圞。尊酒日云晏，华镫烂以繁。九枝兰桂烬，四照玻瓈丹。笑语不知疲，迢迢清夜阑。永怀家门念，俛仰固多端。依栖幸不远，蕃硕已可观。慎旃各努力，保作诚为难。
元戎少泉侯兄六十诞辰二首
作者：于慎行
朝代：明

昼锦高堂列绮茵，鸣珂深巷聚雕轮。旬周花甲人称寿，瑞纪桑弧日在辰。胜节漫同河朔饮，幽居不受玉关尘。凭君试访延龄药，岁岁瑶觞祝大椿。矍铄丹颜鬓未霜，床头龙剑吐星芒。廉公善饭神方王，鄂国徵歌意正长。门树常嘶金络马，庭苔渐涩绿沉枪。君王拊髀应谁问，老将勋名在夜郎。
元戎少泉侯兄六十诞辰二首·其一
作者：于慎行
朝代：明

昼锦高堂列绮茵，鸣珂深巷聚雕轮。旬周花甲人称寿，瑞纪桑弧日在辰。胜节漫同河朔饮，幽居不受玉关尘。凭君试访延龄药，岁岁瑶觞祝大椿。
元戎少泉侯兄六十诞辰二首·其二
作者：于慎行
朝代：明

矍铄丹颜鬓未霜，床头龙剑吐星芒。廉公善饭神方王，鄂国徵歌意正长。门树常嘶金络马，庭苔渐涩绿沉枪。君王拊髀应谁问，老将勋名在夜郎。
入塞
作者：于慎行
朝代：明

度漠灭天骄，归来意气豪。霓旌回瀚海，羽盖指临洮。少妇迎珠勒，亲兵赐锦袍。勋多明主记，不解假钱刀。
入都再游摩诃禅林
作者：于慎行
朝代：明

为忆青莲社，重寻旧法堂。壁题存姓字，阶树阅行藏。觉路人天迥，春辉佛日长。尔时京落客，曾识雨花香。
八月十三日诸亲溪亭汎舟二首
作者：于慎行
朝代：明

远集亭边骑，新成槛外舟。岁时开小会，信宿是中秋。倚杖迎岚气，褰裳渡石流。泠然尘外赏，无谢竹林游。晚凉人未醉，移席汎烟波。酒远杯常待，舟平岸易过。鸟边浮晚吹，花底度轻歌。早见东林月，秋光逼绛河。
八月十三日诸亲溪亭汎舟二首·其一
作者：于慎行
朝代：明

远集亭边骑，新成槛外舟。岁时开小会，信宿是中秋。倚杖迎岚气，褰裳渡石流。泠然尘外赏，无谢竹林游。
八月十三日诸亲溪亭汎舟二首·其二
作者：于慎行
朝代：明

晚凉人未醉，移席汎烟波。酒远杯常待，舟平岸易过。鸟边浮晚吹，花底度轻歌。早见东林月，秋光逼绛河。
六月十二夜可大小酌即事
作者：于慎行
朝代：明

客乘残雨至，席对晚凉开。酒畔移灯去，花间送月来。风流河朔会，倡和柏梁才。更忆长杨路，青葱玉树栽。
关山月
作者：于慎行
朝代：明

三五关山月，天空万里秋。影含青海动，光度玉门流。晓角传军垒，寒烽隐戍楼。阴山方接战，且莫视刀头。
关山月
作者：于慎行
朝代：明

陇头流水何年别，戍客辞家心欲绝。横笛寒吹塞上声，春闺近对关前月。如花小妇翠眉低，览镜愁生玉面啼。十年征戍音尘断，不得云中半纸题。织成锦字空自叹，椷愁那到玉门西。
再至长安见无弦上人移住法藏庵因听弹琴赋赠
作者：于慎行
朝代：明

别来何所住，卓锡自成林。幡影香台静，钟声竹院深。一花开佛土，半偈定禅心。挥手松风里，依然未鼓琴。
再过汶上路凤冈民部出送河桥留别
作者：于慎行
朝代：明

邑里经年别，重逢春草芳。一杯临汶水，三月绾垂杨。豪侠齐公子，风流汉省郎。乡山多胜赏，后会莫相忘。
冬初傅金沙侍御过访因韵赋和
作者：于慎行
朝代：明

百里寒山道，劳君问隐居。玄言聆喻马，往事笑焚鱼。岳色青尊外，秋声白苧馀。良游知不厌，卜筑意何如。
冬夜宿香山寺
作者：于慎行
朝代：明

一宿招提境，匡床坐夜分。山深迟见月，石冷细生云。仙梵林中发，名香座上焚。老僧应出定，时觉语相闻。
冬夜方胥成过访
作者：于慎行
朝代：明

玄云结重阴，北风凄且寒。端居寡言宴，惜此芳岁阑。客从远方来，入门正其冠。解装出所有，赠我青琅玕。其物有光耀，握之感且叹。华镫列堂隅，酌醴羞盘餐。片言意气合，昵若平生驩。风雅久沦替，学海多狂澜。众目徒荧荧，谁为旷古观。问君四方志，前路何漫漫。时俗贱文史，世事多艰难。勉哉树芳轨，荣名不可殚。
冬日徐检庵殿读北上过访
作者：于慎行
朝代：明

契阔人间未易论，劳君越陌枉相存。尺书久绝南天雁，斗酒犹销别日魂。欲笑子牟怀魏阙，曾随方朔隐吴门。鸾扉旧侣应垂问，窃吹青山是主恩。
冬日得冯少宰用韫书问寄谢一首
作者：于慎行
朝代：明

北风一以厉，雨雪何漫漫。江湖莽浩淼，周道阻且艰。故人在千里，寄我双罗纨。织成不惜远，为念衣裳单。感兹平生意，提挈再三叹。别离未觉久，年光忽欲阑。幸有裘与褐，可以禦岁寒。七章匪不丽，所适燠且安。卷衣置箧笥，怊怅不能谖。
冬日送方胥成北游临邑访邢子愿侍御一首
作者：于慎行
朝代：明

黄石山头雪未晴，黄石山前送客行。天寒岁暮白日驶，北风猎猎吹冠缨。看君殊少风尘色，击剑长歌双眼白。少年曾慕五陵豪，老去犹为万里客。只今蹑屩远行游，湖海茫茫路阻修。举世何人重词赋，布衣无策干王侯。山中萧条鲜所有，解衣衣君劝君酒。平生肝胆向谁尽，但说邢公不离口。邢公好士无与伦，千金散尽家苦贫。此时无忌还留赵，何客冯驩可入秦。君今又向犁丘去，马首残阳明远树。山头望君酒欲醒，相思并在君行处。
冬至南郊扈从纪述和陈玉垒太史韵八首
作者：于慎行
朝代：明

圣后乘乾奉帝禋，日躔南陆协灵辰。九关肃启天门钥，万姓欢随御辇尘。楼雪初融丹禁晓，葭灰微动玉衡春。虚惭珥笔亲文物，实有《甘泉赋》未陈。平明阊阖五门开，法驾骖驔匝地来。雷动千乘天厩选，飙驰七校羽林材。金支翠盖云中转，紫旆红幢树杪回。清跸尚喧双凤阙，前驱已戾九成台。阳灵仙馆翠云端，竹殿清斋礼泰坛。阁道霓旌陈虎豹，宫门羽仗簇鸳鸾。亲军竞带千金剑，御马齐笼七宝鞍。总为天光依较近，温泉午夜不知寒。玉兰东畔画帘前，到处常随豹尾旋。圣代仪文今日盛，儒臣雨露向来偏。琅函赐锦驰中骑，宝鼎分餐出御筵。斋室受釐应有问，朝回犹恐夜深宣。绛阙阴沈启秘扃，銮舆肃穆款真庭。霜凝碧落天衣湿，月上仙坛玉树青。帝座三重开万象，云门六变走群灵。祠臣秉笏香烟里，时向珠躔望景星。绛节氤氲上太清，紫烟缥缈冠层城。鹓行不动瑶池影，凤幄微闻玉藻声。律应一阳璇象转，福凝五位泰阶平。礼成回跸传行漏，百尺华灯阙下明。灯火薰天夹路旁，属车旋处翠华张。非烟拥盖璇霄丽，若月乘轮御陌长。十里香花连泰畤，千门鼓吹彻昭阳。皇诚已自通天贶，万祀应知宝祚昌。紫气葱葱绕禁庐，南郊迎日履长初。皇王礼乐光前殿，侍从声华满后车。汉畤龙麟金匮纪，周台云物彩毫书。雄文亦是乡人似，齐客谈天恐不如。
冬至南郊扈从纪述和陈玉垒太史韵八首·其一
作者：于慎行
朝代：明

圣后乘乾奉帝禋，日躔南陆协灵辰。九关肃启天门钥，万姓欢随御辇尘。楼雪初融丹禁晓，葭灰微动玉衡春。虚惭珥笔亲文物，实有《甘泉赋》未陈。
冬至南郊扈从纪述和陈玉垒太史韵八首·其七
作者：于慎行
朝代：明

灯火薰天夹路旁，属车旋处翠华张。非烟拥盖璇霄丽，若月乘轮御陌长。十里香花连泰畤，千门鼓吹彻昭阳。皇诚已自通天贶，万祀应知宝祚昌。
冬至南郊扈从纪述和陈玉垒太史韵八首·其三
作者：于慎行
朝代：明

阳灵仙馆翠云端，竹殿清斋礼泰坛。阁道霓旌陈虎豹，宫门羽仗簇鸳鸾。亲军竞带千金剑，御马齐笼七宝鞍。总为天光依较近，温泉午夜不知寒。
冬至南郊扈从纪述和陈玉垒太史韵八首·其二
作者：于慎行
朝代：明

平明阊阖五门开，法驾骖驔匝地来。雷动千乘天厩选，飙驰七校羽林材。金支翠盖云中转，紫旆红幢树杪回。清跸尚喧双凤阙，前驱已戾九成台。
冬至南郊扈从纪述和陈玉垒太史韵八首·其五
作者：于慎行
朝代：明

绛阙阴沈启秘扃，銮舆肃穆款真庭。霜凝碧落天衣湿，月上仙坛玉树青。帝座三重开万象，云门六变走群灵。祠臣秉笏香烟里，时向珠躔望景星。
冬至南郊扈从纪述和陈玉垒太史韵八首·其八
作者：于慎行
朝代：明

紫气葱葱绕禁庐，南郊迎日履长初。皇王礼乐光前殿，侍从声华满后车。汉畤龙麟金匮纪，周台云物彩毫书。雄文亦是乡人似，齐客谈天恐不如。
冬至南郊扈从纪述和陈玉垒太史韵八首·其六
作者：于慎行
朝代：明

绛节氤氲上太清，紫烟缥缈冠层城。鹓行不动瑶池影，凤幄微闻玉藻声。律应一阳璇象转，福凝五位泰阶平。礼成回跸传行漏，百尺华灯阙下明。
冬至南郊扈从纪述和陈玉垒太史韵八首·其四
作者：于慎行
朝代：明

玉兰东畔画帘前，到处常随豹尾旋。圣代仪文今日盛，儒臣雨露向来偏。琅函赐锦驰中骑，宝鼎分餐出御筵。斋室受釐应有问，朝回犹恐夜深宣。
冬至郊坛扈驾受赐纪述六韵
作者：于慎行
朝代：明

紫极膺图日，黄郊款帝年。钩陈依太乙，容卫驻甘泉。奉诏趋深殿，开轩觐邃筵。阳知回洞府，身觉梦钧天。恩自亲臣渥，珍从内苑传。所祈灵贶远，长共圣恩延。
冬至院中斋宿酬朱可大文学诗问用韵
作者：于慎行
朝代：明

琐院森沈接苑墙，斋居寒夜集冠裳。风回画烛香初散，月上花砖漏转长。阙下卿云将烂漫，歌中白雪早飞扬。凭君为献甘泉赋，诘旦銮舆出未央。
冯用韫宗伯订约西游登岱过期未至怀望遣闷二首
作者：于慎行
朝代：明

自得高丘约，脂车已隔年。如何期屡易，直作信空传。海色云门上，秋光日观前。侧身凝望眼，端拟四愁篇。海上碧云断，佳期谁为留。已看过九日，原约近中秋。岁晚常思会，身轻未厌游。迟回应有为，无处问书邮。
冯用韫宗伯订约西游登岱过期未至怀望遣闷二首·其一
作者：于慎行
朝代：明

自得高丘约，脂车已隔年。如何期屡易，直作信空传。海色云门上，秋光日观前。侧身凝望眼，端拟四愁篇。
冯用韫宗伯订约西游登岱过期未至怀望遣闷二首·其二
作者：于慎行
朝代：明

海上碧云断，佳期谁为留。已看过九日，原约近中秋。岁晚常思会，身轻未厌游。迟回应有为，无处问书邮。
凤台曲
作者：于慎行
朝代：明

未央宫前桃李花，柳枝烟袅御陌斜。贵主初临万年馆，小侯新试七香车。香车绣幰开长乐，十里天街铺锦箔。台上乘鸾白管箫，楼头走马黄金络。赐衣分得御袍香，宝玦珊瑚佩带长。朝游歌管金张第，暮入风流赵李场。君不见陇西老将头白尽，百战不博通侯印。
出塞
作者：于慎行
朝代：明

万里关山道，苍茫玉塞秋。沙飞晴作雨，雾结旦成楼。羌管霜前怨，胡笳月下愁。酬恩怀一剑，端不为封侯。
出塞四首为辽左李大将军赋
作者：于慎行
朝代：明

塞上发鸣笳，军声动地哗。三秋徵彀骑，七校选良家。晓月分弓影，秋霜吐剑花。主恩何以报，急为扫边沙。铜符天上至，汉将出龙城。云鸟图成阵，河山幕作营。日凝金玦色，碛冷铁衣声。早报匈奴灭，西京甲第成。元戎新授钺，侠少远从军。菟塞秋山合，龙城旧路分。角声吹冻雨，旗影乱浮云。百战城南道，方成上将勋。玉节君王诏，军中夜筑坛。金人归少府，铁骑散材官。远戍三秋断，严霜万里寒。功成多意气，歌舞入长安。
出塞四首为辽左李大将军赋·其一
作者：于慎行
朝代：明

塞上发鸣笳，军声动地哗。三秋徵彀骑，七校选良家。晓月分弓影，秋霜吐剑花。主恩何以报，急为扫边沙。
出塞四首为辽左李大将军赋·其三
作者：于慎行
朝代：明

元戎新授钺，侠少远从军。菟塞秋山合，龙城旧路分。角声吹冻雨，旗影乱浮云。百战城南道，方成上将勋。
出塞四首为辽左李大将军赋·其二
作者：于慎行
朝代：明

铜符天上至，汉将出龙城。云鸟图成阵，河山幕作营。日凝金玦色，碛冷铁衣声。早报匈奴灭，西京甲第成。
出塞四首为辽左李大将军赋·其四
作者：于慎行
朝代：明

玉节君王诏，军中夜筑坛。金人归少府，铁骑散材官。远戍三秋断，严霜万里寒。功成多意气，歌舞入长安。
出都书怀寄同游诸公
作者：于慎行
朝代：明

长安大道抗离旌，厩吏将车出禁城。恩礼虚同疏两傅，行藏实愧鲁诸生。梦残芳草山中路，兴尽浮云世上名。惟有灞陵桥畔柳，柔条踠地不胜情。
初夏陈东甫张仲参东园小集
作者：于慎行
朝代：明

竹间三径午凉新，四月烟光似上春。倚槛青山全入座，隔林黄鸟故窥人。花香零落随歌管，酒态蹁跹傍舞茵。但使求羊能共醉，知他何地有风尘。
前溪
作者：于慎行
朝代：明

郎从前溪去，不向前溪返。水流无浅深，人心有近远。前溪何潺潺，花流逐水去。侬欲使花还，不能使水住。
前溪·其一
作者：于慎行
朝代：明

郎从前溪去，不向前溪返。水流无浅深，人心有近远。
前溪·其二
作者：于慎行
朝代：明

前溪何潺潺，花流逐水去。侬欲使花还，不能使水住。
前赠李本宁歌
作者：于慎行
朝代：明

一别十五年，再别十二春。人生百岁苦不满，可堪几作别离人。前年君入蜀，为李醉歌为陈哭。酒挹玉华山色青，泪洒嘉陵江水绿。去年君入越，曾讯朱公访禹穴。邀欢又作湖上吟，沈侯细腰可已折。今年君向燕京游，千骑朱衣唱八驺。道旁忽问鲁狂叟，半夜停车南陌头。我病伏床君坐膝，呼儿出酒陈曲室。相看如梦烛影残，屈指良游话夙昔。我年多君两岁强，君头如漆我如霜。浮沈聚散不盈眦，回首万事空茫茫。北风吹雪角晓寒，车帷欲裂嘶马酸。莫言岁晏别离苦，更有时危道路难。知君词赋满人口，六符鼎足多故友。君王倘复问同时，旧日岁星人识否。
北闸
作者：于慎行
朝代：明

西城别苑胜瀛洲，十里平湖静不流。岸草离迷桥畔雨，宫槐隐映水边楼。声传箫管三天近，香散芙蓉六月秋。信道吾皇简游幸，石鲸飞处锁龙舟。
匡庐山人歌寄胡少白文学
作者：于慎行
朝代：明

庐山之高高入天，孤峰秀出真青莲。峰悬石镜何年影，照尽彭湖三万顷。平开双阙赤霞浮，翠嶂丹厓万木秋。飞涛倒泻银河水，洒入长江九派流。青山亦不摧，流水亦不绝。谢公行处空云烟，东林旧迹莓苔灭。豫章胡生才且雄，匣中玉剑双飞龙。拂衣欲出人间世，走卧匡庐第一峰。香炉云气飘山阁，明灭千岩与万壑。雨急朝闻岭上猿，月寒夜听江皋鹤。有时结束帝城游，侠骨常轻万户侯。上书北阙不待报，笑卧胡姬旧酒楼。垆头日高金管歇，杨花茫茫春雨雪。此时弹剑却归来，脱帽长歌舞秋月。胡生胡生无与伦，心雄万夫步绝尘。英贤古乃起屠钓，何况儒术逢昌辰。彭蠡为君腹，瀑布为君口。俯瞰洞庭波，吸作一杯酒。但欲浇尔胸中万古之垒块，风尘䠥？吾何有。胡生胡生何时与尔同上匡庐巅，足蹑星虹礼南斗。
匡庐山人歌寄胡少白文学
作者：于慎行
朝代：明
体裁：古风

庐山之高高入天，孤峰秀出真青莲。峰悬石镜何年影，照尽彭湖三万顷。平开双阙赤霞浮，翠嶂丹厓万木秋。飞涛倒泻银河水，洒入长江九派流。青山亦不摧，流水亦不绝。谢公行处空云烟，东林旧迹莓苔灭。豫章胡生才且雄，匣中玉剑双飞龙。拂衣欲出人间世，走卧匡庐第一峰。香炉云气飘山阁，明灭千岩与万壑。雨急朝闻岭上猿，月寒夜听江皋鹤。有时结束帝城游，侠骨常轻万户侯。上书北阙不待报，笑卧胡姬旧酒楼。垆头日高金管歇，杨花茫茫春雨雪。此时弹剑却归来，脱帽长歌舞秋月。胡生胡生无与伦，心雄万夫步绝尘。英贤古乃起屠钓，何况儒术逢昌辰。彭蠡为君腹，瀑布为君口。俯瞰洞庭波，吸作一杯酒。但欲浇尔胸中万古之垒块，风尘蹩�吾何有。胡生胡生何时与尔同上匡庐巅，足蹑星虹礼南斗。
十三夜周师邀饮同侯将军赋
作者：于慎行
朝代：明

绮席清尊送晚霞，节临元夜艳春华。河桥欲满城头月，火树初开雪后花。万里风尘今对酒，百年时序此闻笳。相看可奈疏狂甚，烂醉行歌漏转赊。
十六夜陪周师侯兄步月过桥即事
作者：于慎行
朝代：明

孤城残雪漏声寒，灯火稀疏社鼓欢。元夕已过人未醉，小桥重度夜将阑。月华似向瑶台见，花雨真将玉树看。回忆长安歌舞地，五侯骄马正游盘。
十月四日张就山初至同饮东园菊花下作
作者：于慎行
朝代：明

上客来何暮，山斋菊欲残。犹馀秋径色，聊待酒人欢。艳蕊迎霜立，寒香浥露餐。晚酣休便去，新月出林端。
午日独酌
作者：于慎行
朝代：明

邑里逢佳节，无欢坐草亭。年华双鬓白，心事一杯青。柳畔惊鶗鴂，花前叹鹡鸰。少人与同醉，不是独为醒。
单家桥
作者：于慎行
朝代：明

十载桥边路，巾车此重过。秋声连渤海，寒色下滹沱。避地红尘远，还家华发多。来时道旁柳，生意稍婆娑。
卖珠行
作者：于慎行
朝代：明

卖珠老妇发半白，提筐日走宫城陌。遍谒朱门不得休，斜倚道旁长叹息。自言本是绿珠俦，夫婿先朝万户侯。锦衣夜直铜龙阙，画栋朝开碧玉楼。尔时秀色新承选，二八嫂婷集内馆。小阁微风倚翠屏，閒房落月调金管。罗衣宝靥不胜春，十斛明珠掌上新。只言华屋长如海，不道沧溟亦作尘。当时世事一朝变，郿坞黄金实内殿。剑履三千帐下空，鸳鸯七十池边散。前年曾向旧门过，新主承恩骤玉珂。今年又望门前道，行马半残生绿草。繁华憔悴看如昨，覆雨翻云何闪烁。桥上年年阅水流，宫前岁岁看花落。我闻此语涕沾裳，世事悠悠不可量。祗应汉代麒麟阁，千古名垂日月光。
南曹诸友邀游祖师堂
作者：于慎行
朝代：明

融公栖隐处，遥在翠微巅。径折全无地，峰回半有天。鸟啼云洞雨，花散石堂烟。幸假登高会，同参最上禅。
南池水亭
作者：于慎行
朝代：明

池上亭台卜筑深，石桥西畔万峰阴。流来曲水回通岸，栽就新松稍作林。天杪云霞时隐见，镜中鱼鸟共浮沉。閒心未欲酬渔父，落日沧浪静自吟。
南溪石上听魏山人弹琴送别
作者：于慎行
朝代：明

溪树午萧森，因君理素琴。乍将流水引，写作落霞吟。别鹤飞何远，游鱼跃自深。只今怀往路，何处觅知音。
南溪秋汎
作者：于慎行
朝代：明

野馆无停辙，秋塘有系舟。怯同俗客饮，且唤老妻游。蝶欲疑红树，鸥应笑白头。渔人休借问，此是鹿门俦。
南都诸公邀宴高座寺对雨
作者：于慎行
朝代：明

天畔虚堂倚碧岑，坐来烟雨动萧森。白云暮结莲花座，阴壑寒生桂树林。三楚江山游子兴，两都词赋主人心。南朝旧寺应无几，寂寞高台自古今。
卜筑黄山别业
作者：于慎行
朝代：明

归来四壁故依然，卜筑桃源别有天。种树新移彭泽柳，买山旧赐水衡钱。园林但欲成环堵，门巷应教似辋川。廿载行藏君自见，乾坤五亩白云边。
卧病
作者：于慎行
朝代：明

卧病已三月，归图犹未成。慰留明主意，推挽故交情。御路蘼芜发，春山杜若生。湖边小行径，处处有鱼羹。
卧病
作者：于慎行
朝代：明

天地长贫日，风尘卧病年。闭门春雨后，欹枕落花前。石火应难驻，兰膏莫自煎。无生如可悟，吾意欲逃禅。
双林寺歌
作者：于慎行
朝代：明

道旁佛宫谁者筑，珠楼宝殿横山麓。僧徒指点为予说，此寺方成主人逐。忆昨十载气薰天，吐纳日月挥云烟。外廷稍引三公势，内禁亲操六玺权。出入钩陈留筦钥，笑谈甲观走金蝉。建寺平侵贵主第，施僧直请大官钱。输来多宝堆成塔，辇尽黄金布作田。法宫梵宇何连曼，胜地名区看不断。墓上林园学九陵，祠前楼阁成双观。落成牛酒国亲供，建醮香花天女献。吁嗟此寺独渺小，赤刀已欲盈千万。我皇神威符世祖，距脱大奸俯地取。郭家金穴入水衡，邓氏铜山归少府。庐儿解玉乞街衢，宅妇怀簪随卒虏。惟馀此寺在郊原，虹梁绮搆谁为主。蛛网空悬梵铎风，青苔自锁玱琅雨。盛衰转盼那不有，几年翻覆看如许。君不见江陵城头土三尺，若敖馁鬼不来食。一代贤豪此谓何，尔全首领恩亦极。
双桂行寿宜兴蒋郡丞
作者：于慎行
朝代：明

堂前双桂树，堂上双樽酒。太湖一曲住者谁，淮南秋色落君手。使君潇洒豪且贤，东方千骑何翩翩。一日上书抛紫绶，走种阳羡山间田。山田种秫收不薄，荆溪如画堪行乐。桂花已见湖上开，桂子还闻月中落。月中清影碧天秋，花下斑衣对白头。陶令归来浑是醉，徐卿老去百无忧。不见玄都观里桃，不见灞陵桥畔柳。桃花吹作素衣尘，柳色歌残行客口。谁能向桂花树下日陶然，万斛天香近酒边。燕山五枝君不羡，蒋家三径益可传。
双鹤六韵
作者：于慎行
朝代：明

白鹤归何暮，双飞下海田。夜寒华表月，春暖玉台烟。赴影随疏节，流声应别弦。缑山疑是雪，吴市俨如仙。燕雀空卑翼，蜉蝣自小年。何当成六翮，飙举阆风前。
古意十二首
作者：于慎行
朝代：明

新知且莫欢，生离且莫悲。忧来无定端，愁思当语谁。夙昔同衾裯，中心怅有违。何况万馀里，欲以见容辉。君行忽已久，岁月不相守。浮云蔽中天，凉风吹户牖。忧来不可宣，浩叹成疢首。黾勉加餐食，素心良不负。春夜一何永，置酒临高堂。宾从列四座，广乐奏东厢。清歌激流羽，琴瑟悲且良。高张发促柱，哀音不可详。沈吟欲何待，酌醴不盈觞。人生天地间，辟彼隙驹光。世路岂不怀，坎？多所伤。乘时慎自保，为欢殊未央。名都开大道，上有三重楼。桂树罗棂牖，飞泉鸣道周。盈盈楼上女，新妆丽且修。当户弹鸣琴，皓齿发清讴。一弹幽兰生，再弹白雪流。游子在万里，邈焉无匹俦。忽忽岁云晏，不知春与秋。音稀和者寡，顾念徒怀忧。游目送飞鸿，泪下不可收。漫漫秋夜长，四壁凉风烈。空庭流熠耀，高树号鶗鴂。仰视玉绳垂，众星烂成列。志士多悲心，忧来不可绝。俯仰念昔游，流睇双龙阙。同时有旧好，高举翔寥泬。昔为雷与陈，今为秦与越。永怀平生心，风尘非所阅。麾手谢故人，长当从此决。迢迢百尺楼，下俯长安道。上有狭邪人，玉颜一何姣。当户理琴歌，沉汉悲清晓。本以倚门姿，委心结宴好。良人逝不归，忧伤难独老。顾匪姬与姜，悠悠亦何保。湛湛江湘阯，萧萧芳树林。褰华思有赠，馨香盈我襟。美人渺千里，欲致无依因。江寒风已厉，旷望愁人心。且复置怀袖，聊以襞锦衾。瞻彼泰山岑，厥有孤生竹。冉冉捎云霓，亭亭上岩谷。凄凄岁欲寒，盈盈华色绿。凉风振层阿，音响如哀玉。高节抱贞心，可折不可曲。顾见女萝枝，绸缪附乔木。天霜降严威，零落成朴？。所以君子心，邈然自结束。我行秋江曲，睹彼蕙与兰。紫茎发绿叶，秀色若可餐。芳馨随风转，郁烈不能干。采采不盈掬，思以遗所欢。所欢在天杪，道路阻且难。弃置委空谷，将随百卉残。佩帏岂不充，无乃蒯与菅。兰芳非有待，所佩诚足叹。驱车东城道，言陟崇山阿。茫茫顾四野，万木更条柯。薄云出岩岫，绿水生微波。四时更代谢，寒暑递相过。日月化颜容，华发亦已多。修名苦不早，秉烛嗟蹉跎。览镜念平生，浩叹将如何。暮秋多悲风，玄霜凝大泽。驾言出行游，游彼重城北。道旁何代丘，郁郁松与柏。上有千里涂，下有万古宅。不知王与侯，狐兔多遗迹。人生匪金石，地上长如客。新故递相寻，神巧不能测。伤彼道旁子，矫性何迫隘。宠利既内营，荣名多外饰。交战汩衷和，鬒发日夜白。胡不放情志，逍遥以永夕。猗顿慕营殖，日夜谋钱刀。大贵多所伤，空令意气豪。鼎鼎百年内，辟海流风涛。忧煎伐天性，此生无已劳。所以古达士，四海捐鸿毛。安能为物役，长使心忉忉。仙人羡门子，邈矣非吾曹。凉风戒秋节，岁事聿已暮。蟋蟀吟前除，玄雁号空度。委心怀所思，邈望关山路。卒岁念无衣，为织机中素。沉忧结梦魂，嬿婉如相遇。离合在须臾，抚枕不知处。良晤不可追，佳期多所误。引领望明月，悲啼知天曙。
古意十二首·其一
作者：于慎行
朝代：明

新知且莫欢，生离且莫悲。忧来无定端，愁思当语谁。夙昔同衾裯，中心怅有违。何况万馀里，欲以见容辉。君行忽已久，岁月不相守。浮云蔽中天，凉风吹户牖。忧来不可宣，浩叹成疢首。黾勉加餐食，素心良不负。
古意十二首·其七
作者：于慎行
朝代：明

瞻彼泰山岑，厥有孤生竹。冉冉捎云霓，亭亭上岩谷。凄凄岁欲寒，盈盈华色绿。凉风振层阿，音响如哀玉。高节抱贞心，可折不可曲。顾见女萝枝，绸缪附乔木。天霜降严威，零落成朴？。所以君子心，邈然自结束。
古意十二首·其七
作者：于慎行
朝代：明
体裁：古风

瞻彼泰山岑，厥有孤生竹。冉冉捎云霓，亭亭上岩谷。凄凄岁欲寒，盈盈华色绿。凉风振层阿，音响如哀玉。高节抱贞心，可折不可曲。顾见女萝枝，绸缪附乔木。天霜降严威，零落成朴�。所以君子心，邈然自结束。
古意十二首·其三
作者：于慎行
朝代：明

名都开大道，上有三重楼。桂树罗棂牖，飞泉鸣道周。盈盈楼上女，新妆丽且修。当户弹鸣琴，皓齿发清讴。一弹幽兰生，再弹白雪流。游子在万里，邈焉无匹俦。忽忽岁云晏，不知春与秋。音稀和者寡，顾念徒怀忧。游目送飞鸿，泪下不可收。
古意十二首·其九
作者：于慎行
朝代：明

驱车东城道，言陟崇山阿。茫茫顾四野，万木更条柯。薄云出岩岫，绿水生微波。四时更代谢，寒暑递相过。日月化颜容，华发亦已多。修名苦不早，秉烛嗟蹉跎。览镜念平生，浩叹将如何。
古意十二首·其二
作者：于慎行
朝代：明

春夜一何永，置酒临高堂。宾从列四座，广乐奏东厢。清歌激流羽，琴瑟悲且良。高张发促柱，哀音不可详。沈吟欲何待，酌醴不盈觞。人生天地间，辟彼隙驹光。世路岂不怀，坎？多所伤。乘时慎自保，为欢殊未央。
古意十二首·其二
作者：于慎行
朝代：明
体裁：古风

春夜一何永，置酒临高堂。宾从列四座，广乐奏东厢。清歌激流羽，琴瑟悲且良。高张发促柱，哀音不可详。沈吟欲何待，酌醴不盈觞。人生天地间，辟彼隙驹光。世路岂不怀，坎�多所伤。乘时慎自保，为欢殊未央。
古意十二首·其五
作者：于慎行
朝代：明

迢迢百尺楼，下俯长安道。上有狭邪人，玉颜一何姣。当户理琴歌，沉汉悲清晓。本以倚门姿，委心结宴好。良人逝不归，忧伤难独老。顾匪姬与姜，悠悠亦何保。
古意十二首·其八
作者：于慎行
朝代：明

我行秋江曲，睹彼蕙与兰。紫茎发绿叶，秀色若可餐。芳馨随风转，郁烈不能干。采采不盈掬，思以遗所欢。所欢在天杪，道路阻且难。弃置委空谷，将随百卉残。佩帏岂不充，无乃蒯与菅。兰芳非有待，所佩诚足叹。
古意十二首·其六
作者：于慎行
朝代：明

湛湛江湘阯，萧萧芳树林。褰华思有赠，馨香盈我襟。美人渺千里，欲致无依因。江寒风已厉，旷望愁人心。且复置怀袖，聊以襞锦衾。
古意十二首·其十
作者：于慎行
朝代：明

暮秋多悲风，玄霜凝大泽。驾言出行游，游彼重城北。道旁何代丘，郁郁松与柏。上有千里涂，下有万古宅。不知王与侯，狐兔多遗迹。人生匪金石，地上长如客。新故递相寻，神巧不能测。伤彼道旁子，矫性何迫隘。宠利既内营，荣名多外饰。交战汩衷和，鬒发日夜白。胡不放情志，逍遥以永夕。
古意十二首·其十一
作者：于慎行
朝代：明

猗顿慕营殖，日夜谋钱刀。大贵多所伤，空令意气豪。鼎鼎百年内，辟海流风涛。忧煎伐天性，此生无已劳。所以古达士，四海捐鸿毛。安能为物役，长使心忉忉。仙人羡门子，邈矣非吾曹。
古意十二首·其十二
作者：于慎行
朝代：明

凉风戒秋节，岁事聿已暮。蟋蟀吟前除，玄雁号空度。委心怀所思，邈望关山路。卒岁念无衣，为织机中素。沉忧结梦魂，嬿婉如相遇。离合在须臾，抚枕不知处。良晤不可追，佳期多所误。引领望明月，悲啼知天曙。
古意十二首·其四
作者：于慎行
朝代：明

漫漫秋夜长，四壁凉风烈。空庭流熠耀，高树号鶗鴂。仰视玉绳垂，众星烂成列。志士多悲心，忧来不可绝。俯仰念昔游，流睇双龙阙。同时有旧好，高举翔寥泬。昔为雷与陈，今为秦与越。永怀平生心，风尘非所阅。麾手谢故人，长当从此决。
可大游摩诃庵有诗见示赋答
作者：于慎行
朝代：明

少壮欢娱地，怜君只自游。一春全卧病，旧事几经秋。听雨花间坐，飞觞石上流。归心将别恨，忆此更悠悠。
可大邀游张常侍园二首
作者：于慎行
朝代：明

夙慕名园胜，因君载酒看。山容虚榭满，竹色小楼寒。地主更新贵，游人续旧欢。愁中春色过，才此一凭阑。五侯开别馆，平野碧湖东。乳燕翻槐日，鸣鸠试麦风。水穷千树里，亭隐百花中。却忆山园路，芳菲正满丛。
可大邀游张常侍园二首·其一
作者：于慎行
朝代：明

夙慕名园胜，因君载酒看。山容虚榭满，竹色小楼寒。地主更新贵，游人续旧欢。愁中春色过，才此一凭阑。
可大邀游张常侍园二首·其二
作者：于慎行
朝代：明

五侯开别馆，平野碧湖东。乳燕翻槐日，鸣鸠试麦风。水穷千树里，亭隐百花中。却忆山园路，芳菲正满丛。
叶台山宗伯入贺过访夜集
作者：于慎行
朝代：明

黄石峰头驻綵旃，蓬蒿三径埽寒烟。他年别梦金闺迥，此日秋声玉树偏。幸有卿云能捧日，不须杞国浪忧天。山深朋旧相逢少，莫厌城笳触酒筵。
叶台山宗伯舟次寄诗酬谢
作者：于慎行
朝代：明

露白枫林菊有华，转从寒水望蒹葭。千秋共会呼嵩礼，九月初回上汉槎。箧里明珠来照夜，帆前紫气过成霞。江干不是淹留地，到日词头已进麻。
同冯殿讲琢吾夜过东邻魏光禄见泉二首
作者：于慎行
朝代：明

一曲宫城陌，君今几卜居。小开蒋诩径，别作子云庐。花落藏书后，风生漉酒初。相逢殊恨晚，倾盖意何如。旧好应无厌，新知亦已欢。衔杯迟月上，挥麈惜灯残。世态閒堪见，浮踪拙自安。所欣东壁影，时近夜光寒。
同冯殿讲琢吾夜过东邻魏光禄见泉二首·其一
作者：于慎行
朝代：明

一曲宫城陌，君今几卜居。小开蒋诩径，别作子云庐。花落藏书后，风生漉酒初。相逢殊恨晚，倾盖意何如。
同冯殿讲琢吾夜过东邻魏光禄见泉二首·其二
作者：于慎行
朝代：明

旧好应无厌，新知亦已欢。衔杯迟月上，挥麈惜灯残。世态閒堪见，浮踪拙自安。所欣东壁影，时近夜光寒。
同可大城西寺楼眺望
作者：于慎行
朝代：明

石林香岫锁氤氲，百尺危阑倚落曛。双阙湖光涵镜彩，九陵云气吐龙文。烟销野色愁中见，风起边声醉里闻。谐俗不妨聊对酒，从他尘世自纷纷。
同可大宿黄山张氏精舍
作者：于慎行
朝代：明

谷口隔疏篱，林深鸟不啼。石泉萦户转，山果亚枝低。涧壑参差映，藤萝咫尺迷。苦无向平累，聊可共依栖。
同可大对饮黄山玉龙峡上
作者：于慎行
朝代：明

看山意不厌，复此濯尘缨。涧落飞虹影，泉飘喷玉声。隔花分送酒，凿石共题名。相对濠梁意，翛然少世情。
同可大用韫登毗卢阁
作者：于慎行
朝代：明

人天标胜境，暇日一衔杯。烟树重城合，香花万井开。怀乡游子念，作赋客卿才。愁见门前道，车尘日夜催。
同朱可大廷平登岱八首
作者：于慎行
朝代：明

终古名山奠大东，遥瞻云汉倚穹崇。千峰明灭天高下，万壑晴阴气郁葱。星土盘回元化转，仙闾缭绕百神通。真游五岳何当遍，首蹑烟萝上碧空。玉阙朱楼万仞端，六龙辇道倚㠝岏。悬厓翠磴云中转，垒嶂红泉树杪看。海色昽曈三观晓，秋声萧瑟五松寒。天门咫尺君应见，比似人间路更难。忽出尘寰赋壮游，试从九点辨神州。浮云直上千峰色，落日长悬万里秋。紫塞东临沧海断，黄河北绕大荒流。秦封汉禅成丘土，留与人间不尽愁。倚杖高临万玉峰，氤氲陆海散芙蓉。寒声半落天中雨，暝色低催涧底钟。金检谁探秦帝策，白云犹起汉时封。君看十二侯王地，能出神宫第几重。绝顶秋高上帝宫，茫茫一气俯寰中。地盘河济三州尽，天入秦吴万里空。玉阙光连星斗上，丹峰影落海门东。亦知真宰多相藉，许倚烟霄两剑雄。万仞瑶坛冷夕曛，斗边三十六天分。仙人洞府悬双阙，玉女神房切五云。游客自成梁父叹，词臣不草茂陵文。东皇旧握群生纪，海国河山翊圣君。高丘东望气雄哉，海色遥看万里开。三岛春波涵日月，五城仙气吐楼台。酒边影吸金银动，杖底云飞紫翠来。烟水茫茫徐福去，至今不见报书回。上宫夜色冷漫漫，月转层霄十二栏。大地河山银作海，中天楼阁玉为坛。虚无灵境箫声断，缥缈秋光练影寒。仙掌芙蓉看欲近，转从北斗识长安。
同朱可大廷平登岱八首·其一
作者：于慎行
朝代：明

终古名山奠大东，遥瞻云汉倚穹崇。千峰明灭天高下，万壑晴阴气郁葱。星土盘回元化转，仙闾缭绕百神通。真游五岳何当遍，首蹑烟萝上碧空。
同朱可大廷平登岱八首·其七
作者：于慎行
朝代：明

高丘东望气雄哉，海色遥看万里开。三岛春波涵日月，五城仙气吐楼台。酒边影吸金银动，杖底云飞紫翠来。烟水茫茫徐福去，至今不见报书回。
同朱可大廷平登岱八首·其三
作者：于慎行
朝代：明

忽出尘寰赋壮游，试从九点辨神州。浮云直上千峰色，落日长悬万里秋。紫塞东临沧海断，黄河北绕大荒流。秦封汉禅成丘土，留与人间不尽愁。
同朱可大廷平登岱八首·其二
作者：于慎行
朝代：明

玉阙朱楼万仞端，六龙辇道倚㠝岏。悬厓翠磴云中转，垒嶂红泉树杪看。海色昽曈三观晓，秋声萧瑟五松寒。天门咫尺君应见，比似人间路更难。
同朱可大廷平登岱八首·其五
作者：于慎行
朝代：明

绝顶秋高上帝宫，茫茫一气俯寰中。地盘河济三州尽，天入秦吴万里空。玉阙光连星斗上，丹峰影落海门东。亦知真宰多相藉，许倚烟霄两剑雄。
同朱可大廷平登岱八首·其八
作者：于慎行
朝代：明

上宫夜色冷漫漫，月转层霄十二栏。大地河山银作海，中天楼阁玉为坛。虚无灵境箫声断，缥缈秋光练影寒。仙掌芙蓉看欲近，转从北斗识长安。
同朱可大廷平登岱八首·其六
作者：于慎行
朝代：明

万仞瑶坛冷夕曛，斗边三十六天分。仙人洞府悬双阙，玉女神房切五云。游客自成梁父叹，词臣不草茂陵文。东皇旧握群生纪，海国河山翊圣君。
同朱可大廷平登岱八首·其四
作者：于慎行
朝代：明

倚杖高临万玉峰，氤氲陆海散芙蓉。寒声半落天中雨，暝色低催涧底钟。金检谁探秦帝策，白云犹起汉时封。君看十二侯王地，能出神宫第几重。
同李前峰兵部赵竹里文学集侯氏东墅信宿二首
作者：于慎行
朝代：明

十载谈经地，重来径已荒。野花含宿雨，秋草上空墙。客送新醅酒，楼悬旧卧床。晓凉凭槛立，山色四苍苍。故人复此地，不醉欲如何。世事杯中尽，年华镜里过。孤云留阁树，残日挂烟萝。惆怅王孙去，门前芳草多。
同李前峰兵部赵竹里文学集侯氏东墅信宿二首·其一
作者：于慎行
朝代：明

十载谈经地，重来径已荒。野花含宿雨，秋草上空墙。客送新醅酒，楼悬旧卧床。晓凉凭槛立，山色四苍苍。
同李前峰兵部赵竹里文学集侯氏东墅信宿二首·其二
作者：于慎行
朝代：明

故人复此地，不醉欲如何。世事杯中尽，年华镜里过。孤云留阁树，残日挂烟萝。惆怅王孙去，门前芳草多。
同诸君饮竹林寺树下
作者：于慎行
朝代：明

灵岳多真境，禅宫路更深。五峰常隐日，双树自成林。涉涧逢瑶草，临流漱玉琴。晚钟归骑缓，沉醉北山岑。
同馆诸丈城西看花二首
作者：于慎行
朝代：明

别苑惜春残，开尊聚旧欢。花间张绮幕，柳外簇雕鞍。飞雪歌中度，回风掌上看。倚阑浑欲醉，犹索酒杯宽。十载叹西东，欢娱此日同。容华青镜里，身世绿尊中。花气看无赖，莺歌听不穷。何妨归骑缓，蹀躞受东风。
同馆诸丈城西看花二首·其一
作者：于慎行
朝代：明

别苑惜春残，开尊聚旧欢。花间张绮幕，柳外簇雕鞍。飞雪歌中度，回风掌上看。倚阑浑欲醉，犹索酒杯宽。
同馆诸丈城西看花二首·其二
作者：于慎行
朝代：明

十载叹西东，欢娱此日同。容华青镜里，身世绿尊中。花气看无赖，莺歌听不穷。何妨归骑缓，蹀躞受东风。
后赠李本宁歌
作者：于慎行
朝代：明

李君李君，汝今坎壈何甚哉。七命藩臣二十载，朝天又奉除书回。忆昔蓬莱开内院，翩翩二九凌霄汉。大者为相小乃卿，君乎锻羽来何晏。当代词场论作者，君及江东两司马。误杀人间白眼儿，轻言侍从无风雅。一去承明阅岁年，秦梁蜀越多邅延。道高不容岂有以，异哉造物操微权。我闻柱下之裔多才子，白也飘零贺折死。今日得君而三矣，君今不夭复不贱，又无留滞安有此。李君李君为我楚舞，我为君歌，岁云暮矣将如何。天生豪俊必有用，如君不信长蹉跎。泾水一斗泥，化为一斗谷。清者受其名，浊者食其福。翘翘常不足，碌碌常有馀。人者歆其实，天者宝其虚。请君还我凌云笔，我还君家禄万石。
君子有所思行
作者：于慎行
朝代：明

登彼西山道，还顾重城阙。皇居丽以佳，侯王多阀阅。国典盛衣冠，军容陈斧钺。鸡鸣内殿朝，日宴宾徒谒。楚舞奏方阑，齐讴声未歇。允兹七贵里，执手忱可热。四郊既多垒，九土灾孔烈。肉食何委蛇，忧时在岩穴。旨哉周任规，陈力乃就列。
君马黄
作者：于慎行
朝代：明

宝马来西极，龙闲服上箱。浮云金勒影，飞雪玉珂光。骨冻长城水，蹄翻大漠霜。美人天路远，祇觉壮心伤。
听姜生弹琴
作者：于慎行
朝代：明

客来山水际，为我鼓鸣琴。月泛三湘色，松流万壑音。焚香消昼永，啜茗到更深。莫漫弹招隐，方怀桂树吟。
听琴曲二首戏赠子充
作者：于慎行
朝代：明

一夜秋声入洞房，朱弦调罢理清商。琴心自合相如识，可道旁人枉断肠。纤手双鬟一拍成，西风吹冷凤凰城。忽惊塞雁天南起，弹到潇湘第几声。
听琴曲二首戏赠子充·其一
作者：于慎行
朝代：明

一夜秋声入洞房，朱弦调罢理清商。琴心自合相如识，可道旁人枉断肠。
听琴曲二首戏赠子充·其二
作者：于慎行
朝代：明

纤手双鬟一拍成，西风吹冷凤凰城。忽惊塞雁天南起，弹到潇湘第几声。
听琴篇呈李雪沪先生
作者：于慎行
朝代：明

雨鸣潇潇风满壁，虚堂孤坐春草夕。何来两客登我堂，坐索瑶琴鼓前席。吾家焦尾旧无弦，世路逢人不解传。丈人锦囊出绿绮，为我挥手松风前。宫声一曲试瀛洲，文物翩翩禁苑游。人间帝子铜龙馆，海上仙人绛玉楼。倏忽凉飙飘四屋，新声转作潇湘曲。沙清石碧江水寒，月明叫入汀洲宿。弦悲调急声转微，满堂击节泪沾衣。幽兰白雪何要眇，此意世人知者稀。丈人自是贤豪客，横琴呼酒双眼白。借我朱弦三尺强，试理清商入萧索。
吴郎歌送翁晋北游京师
作者：于慎行
朝代：明

旧知吴郎名，不识吴郎面。长帆忽卷大江云，炎风五月来相见。披衣倒屣开我关，举杯熟视成潺湲。身如海鹤目岩电，恍然再对吾师颜。谓我垂髫称国士，于今垂白栖空山。生死凄凉知已报，南望其如路阻艰。吾师当日诗名起，后驾方称王与李。庭前秀出琼树枝，复向骚坛执牛耳。源泉万斛泻胸中，风雨千重飞笔底。能以遗形貌古人，还将学步嗤馀子。白眼情知礼法疏，神心不受风尘滓。北游一泊汶阳船，小谷城东寄数椽。几回暝色来新涨，几夜秋声听早蝉。仰天击剑舍我去，又向长安大道边。昭王台畔金精拄，邹衍宫前海气悬。吊古应歌明月塞，忧时欲赋帝京篇。江南才人满人口，目中如君不数有。有衣莫染洛阳尘，有钱莫买新丰酒。汉廷公卿多世交，燕市屠沽非素友。君王正起通天台，子虚上林出君手。男儿七尺遇有时，安得奇才长不偶。归来为我一扫岱峰云，夜看海中赤丸跳如斗。
吴门周画师从游溪上数日赋赠
作者：于慎行
朝代：明

林壑看如画，幽人此地过。弹琴流水近，对酒暮云多。地僻无来往，山深足啸歌。床头有匹练，试为扫烟萝。
告中冯用韫宫谕朱可大丞卿见过
作者：于慎行
朝代：明

卧阁荒三径，惟容二仲过。借书酬寂寞，说剑慰蹉跎。未路交情少，他年别思多。东门杨柳色，执袂可如何。
告中同可大再游摩诃庵因赠静堂禅师
作者：于慎行
朝代：明

寺忆同游地，联镳许再过。人行松院少，云闭竹房多。岁月容高枕，乾坤足放歌。逃禅吾不厌，病骨本维摩。
告中题斋阁红梅四首
作者：于慎行
朝代：明

花时伏枕殢归情，纸帐罗浮梦未成。不是宫霞分片色，空教笛里落春声。瑶台旧日侣群真，雪骨冰肌别有神。化作彩云销不得，多因染却汉宫春。疏枝向月倚雕阑，粉色盈盈镜里丹。为忆故园春色早，愁时只作杏花看。姑射山中绰约姿，嫣然额上点胭脂。妆成却得东君笑，不信红儿是雪儿。
告中题斋阁红梅四首·其一
作者：于慎行
朝代：明

花时伏枕殢归情，纸帐罗浮梦未成。不是宫霞分片色，空教笛里落春声。
告中题斋阁红梅四首·其三
作者：于慎行
朝代：明

疏枝向月倚雕阑，粉色盈盈镜里丹。为忆故园春色早，愁时只作杏花看。
告中题斋阁红梅四首·其二
作者：于慎行
朝代：明

瑶台旧日侣群真，雪骨冰肌别有神。化作彩云销不得，多因染却汉宫春。
告中题斋阁红梅四首·其四
作者：于慎行
朝代：明

姑射山中绰约姿，嫣然额上点胭脂。妆成却得东君笑，不信红儿是雪儿。
告天台为赵瀫阳太史赋
作者：于慎行
朝代：明

邈矣高贤操，清风华胄传。畏知严暮夜，考履质青天。国史千秋在，家声异代悬。只今台上月，犹照旧炉烟。
周亭山先生举明经入对
作者：于慎行
朝代：明

名家鲁国旧登坛，初捧贤书解鹖冠。贡篚璆琳天府受，闾门羔雁里人看。灯分夜色青藜迥，笔拥春云紫殿寒。儒术年来多所遇，明经半补汉郎官。
周公瑕有书见问寄答
作者：于慎行
朝代：明

故人何所似，契阔已多年。旧事閒应记，新诗老更传。花开三径雨，门闭万峰烟。犹采相思树，封题到远天。
周文伯载赐中泠慧山泉水赋谢
作者：于慎行
朝代：明

过江曾酌南酃水，恨隔毗陵第二泉。何意双罂来远道，并教五月失炎天。香疑露下金茎夜，色忆冰分王井年。小试龙团俱妙品，清风两腋总泠然。
和可大七夕书怀
作者：于慎行
朝代：明

新凉浮玉宇，客馆易为愁。天上明河夜，人间白露秋。逃名惟对酒，乞巧讵登楼。自有丰城气，迢迢映斗牛。
咏史
作者：于慎行
朝代：明

十八侍中郎，春深侍建章。呼卢金戺侧，蹋鞠玉楼旁。夜赐离宫酒，朝薰异国香。可怜秦殿女，向月卷罗裳。
哭元戎少泉侯兄八首
作者：于慎行
朝代：明

故国逢今日，元枢失旧臣。人间销电露，天上化星辰。磊落英雄气，悲凉骨肉亲。哀歌转难就，握管涕盈巾。少年抛翰墨，笑入五陵场。一剑横秋色，千金去故乡。韬钤分禁旅，节钺奠夷荒。何意将军树，风残一夜霜。男儿身手健，壮岁握兵符。试买千金骏，轻关十石弧。登坛名已遂，裹革志犹孤。回首黔中路，年年泣鹧鸪。羽书今正急，谁勒玉关铭。穷海缠兵气，中原落将星。侠场思意槩，蛮府慑威灵。尚欲随风雨，鞭螭下紫庭。少小追游地，今来白发新。半生羁仕路，垂老恋交亲。间阔无经月，欢娱得几春。可怜花底醉，已作梦中人。吾家门巷改，池草尽成尘。念我歼同气，依君岂异人。徵歌花坞夜，载酒竹溪春。旧侣无多在，相看涕泗频。朝来过旧馆，遗迹总堪嗟。晓月沈弓影，秋霜涩剑花。护羌元入塞，去病不为家。素业青门外，惟馀数亩瓜。摄提星入次，单阏鸟来旋。正近悬弧旦，翻成挂剑年。祠方同畏垒，冢得象祁连。汗血俱龙种，青箱事可传。
哭元戎少泉侯兄八首·其一
作者：于慎行
朝代：明

故国逢今日，元枢失旧臣。人间销电露，天上化星辰。磊落英雄气，悲凉骨肉亲。哀歌转难就，握管涕盈巾。
哭元戎少泉侯兄八首·其七
作者：于慎行
朝代：明

朝来过旧馆，遗迹总堪嗟。晓月沈弓影，秋霜涩剑花。护羌元入塞，去病不为家。素业青门外，惟馀数亩瓜。
哭元戎少泉侯兄八首·其三
作者：于慎行
朝代：明

男儿身手健，壮岁握兵符。试买千金骏，轻关十石弧。登坛名已遂，裹革志犹孤。回首黔中路，年年泣鹧鸪。
哭元戎少泉侯兄八首·其二
作者：于慎行
朝代：明

少年抛翰墨，笑入五陵场。一剑横秋色，千金去故乡。韬钤分禁旅，节钺奠夷荒。何意将军树，风残一夜霜。
哭元戎少泉侯兄八首·其五
作者：于慎行
朝代：明

少小追游地，今来白发新。半生羁仕路，垂老恋交亲。间阔无经月，欢娱得几春。可怜花底醉，已作梦中人。
哭元戎少泉侯兄八首·其八
作者：于慎行
朝代：明

摄提星入次，单阏鸟来旋。正近悬弧旦，翻成挂剑年。祠方同畏垒，冢得象祁连。汗血俱龙种，青箱事可传。
哭元戎少泉侯兄八首·其六
作者：于慎行
朝代：明

吾家门巷改，池草尽成尘。念我歼同气，依君岂异人。徵歌花坞夜，载酒竹溪春。旧侣无多在，相看涕泗频。
哭元戎少泉侯兄八首·其四
作者：于慎行
朝代：明

羽书今正急，谁勒玉关铭。穷海缠兵气，中原落将星。侠场思意槩，蛮府慑威灵。尚欲随风雨，鞭螭下紫庭。
哭冯大宗伯四首
作者：于慎行
朝代：明

齐城笳鼓玉音开，漳水楼船素幔回。国运能堪倾栋厦，主恩已自彻泉台。百身莫赎千秋泪，万事空悲一代才。忍听雍门琴里调，牛山凝眺不胜哀。十年讲幄奉宸聪，献纳先成密勿功。著就新书惟贾傅，传来启事是山公。南宫忽坼中台座，东海虚论大国风。一疏酸辛遗死谏，何人不信史鱼忠。海色云门欲断肠，君家今昔事堪伤。慈乌夜绕空林月，雏凤寒栖苑树霜。剑许延陵何处挂，书成名岳几时藏。还疑绿鬓文昌相，别版仙卿侍玉皇。前年执手碧山阿，剩有心期对薜萝。只拟麒麟当日画，不疑鸲鹆去时歌。平生倡和笺常满，别后封题字未磨。垂老自怜知友尽，几回悲泪洒流波。
哭冯大宗伯四首·其一
作者：于慎行
朝代：明

齐城笳鼓玉音开，漳水楼船素幔回。国运能堪倾栋厦，主恩已自彻泉台。百身莫赎千秋泪，万事空悲一代才。忍听雍门琴里调，牛山凝眺不胜哀。
哭冯大宗伯四首·其三
作者：于慎行
朝代：明

海色云门欲断肠，君家今昔事堪伤。慈乌夜绕空林月，雏凤寒栖苑树霜。剑许延陵何处挂，书成名岳几时藏。还疑绿鬓文昌相，别版仙卿侍玉皇。
哭冯大宗伯四首·其二
作者：于慎行
朝代：明

十年讲幄奉宸聪，献纳先成密勿功。著就新书惟贾傅，传来启事是山公。南宫忽坼中台座，东海虚论大国风。一疏酸辛遗死谏，何人不信史鱼忠。
哭冯大宗伯四首·其四
作者：于慎行
朝代：明

前年执手碧山阿，剩有心期对薜萝。只拟麒麟当日画，不疑鸲鹆去时歌。平生倡和笺常满，别后封题字未磨。垂老自怜知友尽，几回悲泪洒流波。
哭弟三首
作者：于慎行
朝代：明

严霜下前除，朔风凄以烈。今夕复何夕，同生成永别。疾疢能几时，音容忽已灭。稚子号中闺，阿母啼成血。有兄滞天隅，之死不及诀。仰视云间鸿，呼群中断绝。俯观庭中树，琼枝已再折。永啸涕如雨，沈忧鬓成雪。岂不怀大观，至情畴能掇。天地有大运，物化莽茫茫。蟪蛄一何促，彭聃一何长。摧心叹吾弟，茂龄成夭伤。明珠沉碧海，神剑蚀精光。念子平生日，沈痛结中肠。俎几设虚奠，旨酒盈素觞。魂兮无不适，当复来我旁。屏营望南阜，揽涕下沾裳。昔我过里门，诀尔衢路侧。操袂对宾友，悲风声正迫。犹言生离苦，知作穷泉隔。含意恨未伸，生死各脉脉。眷怀握手地，心折秋山陌。人生一世间，忽如逆旅客。谁能以蘧庐，噭噭号真宅。三复桑户吟，一哀聊自释。
哭弟三首·其一
作者：于慎行
朝代：明

严霜下前除，朔风凄以烈。今夕复何夕，同生成永别。疾疢能几时，音容忽已灭。稚子号中闺，阿母啼成血。有兄滞天隅，之死不及诀。仰视云间鸿，呼群中断绝。俯观庭中树，琼枝已再折。永啸涕如雨，沈忧鬓成雪。岂不怀大观，至情畴能掇。
哭弟三首·其三
作者：于慎行
朝代：明

昔我过里门，诀尔衢路侧。操袂对宾友，悲风声正迫。犹言生离苦，知作穷泉隔。含意恨未伸，生死各脉脉。眷怀握手地，心折秋山陌。人生一世间，忽如逆旅客。谁能以蘧庐，噭噭号真宅。三复桑户吟，一哀聊自释。
哭弟三首·其二
作者：于慎行
朝代：明

天地有大运，物化莽茫茫。蟪蛄一何促，彭聃一何长。摧心叹吾弟，茂龄成夭伤。明珠沉碧海，神剑蚀精光。念子平生日，沈痛结中肠。俎几设虚奠，旨酒盈素觞。魂兮无不适，当复来我旁。屏营望南阜，揽涕下沾裳。
哭沈虹台太史二首
作者：于慎行
朝代：明

故人忽云没，闻报涕汍澜。今日吴江冷，当时易水寒。青编门下受，丹旐路旁看。夜雨玄猿啸，浮生梦已阑。思君不忍问，河上返孤舟。岂是怀沙怨，应非蹈海游。花残吴苑暮，鹤唳月亭秋。肠断论交地，宫城十二楼。
哭沈虹台太史二首·其一
作者：于慎行
朝代：明

故人忽云没，闻报涕汍澜。今日吴江冷，当时易水寒。青编门下受，丹旐路旁看。夜雨玄猿啸，浮生梦已阑。
哭沈虹台太史二首·其二
作者：于慎行
朝代：明

思君不忍问，河上返孤舟。岂是怀沙怨，应非蹈海游。花残吴苑暮，鹤唳月亭秋。肠断论交地，宫城十二楼。
哭贾德修司马二首
作者：于慎行
朝代：明

几日哀音发峄州，伤心千绪泪双流。那知渭水燕飞地，正是辽城鹤化秋。幕府勋名留赵魏，词垣文赋拟枚邹。可怜一片长安月，犹照当时旧酒楼。满眼悠悠世上名，谁将金石喻交情。蒋家旧日开三径，鲁国当年并两生。只道浮云轻聚散，不知华月易亏盈。从今寂寞梅花信，肠断山阳笛里声。
哭贾德修司马二首·其一
作者：于慎行
朝代：明

几日哀音发峄州，伤心千绪泪双流。那知渭水燕飞地，正是辽城鹤化秋。幕府勋名留赵魏，词垣文赋拟枚邹。可怜一片长安月，犹照当时旧酒楼。
哭贾德修司马二首·其二
作者：于慎行
朝代：明

满眼悠悠世上名，谁将金石喻交情。蒋家旧日开三径，鲁国当年并两生。只道浮云轻聚散，不知华月易亏盈。从今寂寞梅花信，肠断山阳笛里声。
哭贾石葵司马张玉阳宗伯二十韵
作者：于慎行
朝代：明

出处分岐路，朋交望各天。一朝知己尽，两地讣音传。赋草张平子，诗名贾浪仙。铜龙行比翼，金马入随肩。然诺俱相信，襟期各自怜。盘飧谈谑浪，杯酒意流连。聚散浮云失，升沈宦海牵。远游江上省，小隐峄阳田。密勿颁新渥，艰难访旧贤。南宫陪听履，西府佐筹边。鲁道轩车发，梁园驷马旋。同时趋宠命，连月入重泉。照乘悲沈璧，孤桐怅绝弦。台乌何日返，池凤几时骞。里思齐休杵，皇恩再辍悬。丹旌津树雨，穗帐海门烟。梦断论交地，心摧忆别年。报书犹在箧，留剑已成阡。纠纆何交错，蘧庐总递迁。杨朱非一涕，南北两潸然。
哭贾石葵司马张玉阳宗伯二十韵
作者：于慎行
朝代：明
体裁：五言排律

出处分岐路，朋交望各天。一朝知己尽，两地讣音传。赋草张平子，诗名贾浪仙。铜龙行比翼，金马入随肩。然诺俱相信，襟期各自怜。盘飧谈谑浪，杯酒意流连。聚散浮云失，升沈宦海牵。远游江上省，小隐峄阳田。密勿颁新渥，艰难访旧贤。南宫陪听履，西府佐筹边。鲁道轩车发，梁园驷马旋。同时趋宠命，连月入重泉。照乘悲沈璧，孤桐怅绝弦。台乌何日返，池凤几时骞。里思齐休杵，皇恩再辍悬。丹旌津树雨，繐帐海门烟。梦断论交地，心摧忆别年。报书犹在箧，留剑已成阡。纠纆何交错，蘧庐总递迁。杨朱非一涕，南北两潸然。
唐君平文学北上谒予黄石山楼赋赠
作者：于慎行
朝代：明

十年几赋谷城秋，五月还登百尺楼。过雨林光浑似染，拍天岳色莽难收。一丘自遂逃名计，三策谁怀济世忧。片石峰头君试访，书生何术事封侯。
商丘沈封君画竹歌
作者：于慎行
朝代：明

梁王修竹不可识，千秋草合平台迹。平台主人墨君友，扫出檀栾一千尺。醉沈淋漓幅素看，枝枝茜翠若可餐。笔端乍觉烟云绕，堂上时惊风雨寒。寒声槭瑟生绡起，如在湘江秋色里。湖州以后称太常，此幅神真良足拟。主人种竹旧成林，千里提封自作阴。蟠根出地成龙骨，劲节凌霄引凤吟。高堂日远悲风木，手泽凄凉馀半幅。他日尚书阁上图，应写平台万竿绿。
善哉行
作者：于慎行
朝代：明

秋风萧萧，白露为霜。今日相欢，胡不尽觞。游彼三山，绛阙煌煌。道逢安朝，授我要方。采苓采苓，于彼高冈。日暮天寒，风吹我裳。群鸟夜鸣，虎豹纵横。踌蹰四顾，郁何芒芒。白鹄晨号，在彼中阿。啸匹不得，伤如之何。东方渐高，明星没河。毋复相思，沉吟啸歌。
喜雨
作者：于慎行
朝代：明

春来全未雨，一夜雨成霖。触石何时聚，崇朝已自阴。锦林花气重，金阙漏声深。润泽占天造，殷忧慰圣心。
嘉靖壬戌从三兄无择下第同归有过桃花口诗至万历已夘请告南还复过此地咏兄旧句怅然有感用韵追和
作者：于慎行
朝代：明

廿载津亭唱棹过，依然烟柳夹长河。花源尚记来时路，鸿影空怜旧日歌。人代三朝看过隙，生涯万事付流波。双棠旧馆应无恙，独抚遗编思若何。
四时宫词
作者：于慎行
朝代：明

绣阁春深自卷衣，侵阶芳草闭宫扉。东风亦惜花零落，吹向昭阳殿里飞。万户帘栊下水晶，沈沈宫阁夜无声。惟怜一片长门月，照见啼妆几处明。金屋愔愔夜欲长，萤流鸳瓦月如霜。阶前玉树无情思，早送西风入洞房。午夜香销斗帐寒，雪花光满玉楼端。虬池漏水知多少，别殿笙歌久未阑。
四时宫词·其一
作者：于慎行
朝代：明

绣阁春深自卷衣，侵阶芳草闭宫扉。东风亦惜花零落，吹向昭阳殿里飞。
四时宫词·其三
作者：于慎行
朝代：明

金屋愔愔夜欲长，萤流鸳瓦月如霜。阶前玉树无情思，早送西风入洞房。
四时宫词·其二
作者：于慎行
朝代：明

万户帘栊下水晶，沈沈宫阁夜无声。惟怜一片长门月，照见啼妆几处明。
四时宫词·其四
作者：于慎行
朝代：明

午夜香销斗帐寒，雪花光满玉楼端。虬池漏水知多少，别殿笙歌久未阑。
四时折杨柳歌
作者：于慎行
朝代：明

春风入上兰，鸟啼绿烟中，日耀桃李颜。折杨柳，春去复来归，人去当归否。芙蓉散朱华，吐艳为谁芳，不采当柰何。折杨柳，不畏秋浦空，愿得在欢手。问君何时归，明月凝前除，微霜下沾衣。折杨柳，捣衣寄远人，夜凉不觉久。北风正烈烈，雨雪逐风飞，山深步道绝。折杨柳，但保岁寒心，不道欢相负。
四时折杨柳歌·其一
作者：于慎行
朝代：明

春风入上兰，鸟啼绿烟中，日耀桃李颜。折杨柳，春去复来归，人去当归否。
四时折杨柳歌·其三
作者：于慎行
朝代：明

问君何时归，明月凝前除，微霜下沾衣。折杨柳，捣衣寄远人，夜凉不觉久。
四时折杨柳歌·其二
作者：于慎行
朝代：明

芙蓉散朱华，吐艳为谁芳，不采当柰何。折杨柳，不畏秋浦空，愿得在欢手。
四时折杨柳歌·其四
作者：于慎行
朝代：明

北风正烈烈，雨雪逐风飞，山深步道绝。折杨柳，但保岁寒心，不道欢相负。
四月一日曹常侍园看花同冯用韫葛仲明二馆丈赋
作者：于慎行
朝代：明

西城仙馆侍中家，别苑春深玉洞霞。一曲歌声听不散，随风吹落小桃花。春红尽向野亭开，万绿轻阴锁碧苔。独有梨花能似雪，尊前半拂舞衣回。垂柳池边见海棠，一枝寂寞倚残妆。娉婷可奈移灯看，何处春愁不断肠。宫霞半吐玉阑干，春色迟迟上牡丹。不是东风催未得，天香绰约不胜寒。
四月一日曹常侍园看花同冯用韫葛仲明二馆丈赋·其一
作者：于慎行
朝代：明

西城仙馆侍中家，别苑春深玉洞霞。一曲歌声听不散，随风吹落小桃花。
四月一日曹常侍园看花同冯用韫葛仲明二馆丈赋·其三
作者：于慎行
朝代：明

垂柳池边见海棠，一枝寂寞倚残妆。娉婷可奈移灯看，何处春愁不断肠。
四月一日曹常侍园看花同冯用韫葛仲明二馆丈赋·其二
作者：于慎行
朝代：明

春红尽向野亭开，万绿轻阴锁碧苔。独有梨花能似雪，尊前半拂舞衣回。
四月一日曹常侍园看花同冯用韫葛仲明二馆丈赋·其四
作者：于慎行
朝代：明

宫霞半吐玉阑干，春色迟迟上牡丹。不是东风催未得，天香绰约不胜寒。
四月五日周师携尊过岳麓山房同少泉侯丈小集
作者：于慎行
朝代：明

三径常邀载酒欢，小亭散发对凭阑。春残未觉花香尽，日午才分竹色寒。仙令双凫初解绶，将军万马旧登坛。浮名已入高阳会，莫忆人间道路难。
四月十一日侯将军兄弟邀从亭山先生游洪范东流二池宿南天观登云翠山绝顶奉和四首 其一 洪范池
作者：于慎行
朝代：明

百尺高台古树林，池边不雨昼萧森。游逢载酒春先暮，兴到看山客自深。片石千秋留鸟篆，寒潭百尺想龙吟。何时得遂移家计，长日垂竿藉绿阴。
四月十一日侯将军兄弟邀从亭山先生游洪范东流二池宿南天观登云翠山绝顶奉和四首 其三 南天观玉皇阁
作者：于慎行
朝代：明

野色岚光面面新，上清楼阁俯嶙峋。杯间月出瑶台夜，杖底云飞玉洞春。地尽群峰开象纬，天容双屐出风尘。从今便结羊何侣，长与名山作主人。
四月十一日侯将军兄弟邀从亭山先生游洪范东流二池宿南天观登云翠山绝顶奉和四首 其二 东流泉
作者：于慎行
朝代：明

马上壶觞处处从，花源又入白云封。石渠飞沬溅春酒，茅屋临流响夕舂。雨色微侵青薜荔，山光倒映紫芙蓉。南天咫尺今须到，万壑丹霞宿几峰。
四月十一日侯将军兄弟邀从亭山先生游洪范东流二池宿南天观登云翠山绝顶奉和四首 其四 天柱峰
作者：于慎行
朝代：明

中天积翠削巑岏，扫石衔杯醉不冠。樵路半垂青嶂底，歌声全出碧云端。飞来别作仙人掌，望去平临玉女坛。笑问风流彭泽宰，白头曾得几回看。
四月十一日侯将军兄弟邀从亭山先生游洪范东流二池宿南天观登云翠山绝顶奉和四首·洪范池
作者：于慎行
朝代：明

百尺高台古树林，池边不雨昼萧森。游逢载酒春先暮，兴到看山客自深。片石千秋留鸟篆，寒潭百尺想龙吟。何时得遂移家计，长日垂竿藉绿阴。马上壶觞处处从，花源又入白云封。石渠飞沬溅春酒，茅屋临流响夕舂。雨色微侵青薜荔，山光倒映紫芙蓉。南天咫尺今须到，万壑丹霞宿几峰。野色岚光面面新，上清楼阁俯嶙峋。杯间月出瑶台夜，杖底云飞玉洞春。地尽群峰开象纬，天容双屐出风尘。从今便结羊何侣，长与名山作主人。中天积翠削巑岏，扫石衔杯醉不冠。樵路半垂青嶂底，歌声全出碧云端。飞来别作仙人掌，望去平临玉女坛。笑问风流彭泽宰，白头曾得几回看。
因周太史使还海上寄杨鍊庵丈及澄上人一首
作者：于慎行
朝代：明

苦忆东林侣，逢人附报书。花残陶令宅，月出远公庐。世念归应尽，幽怀病未疏。三山知有路，正拟戒游车。
在告书怀柬可大
作者：于慎行
朝代：明

金门何事转愁予，日见红尘上锦裾。祗为思归长数雁，几因多病欲焚鱼。乡心瓦上三更雨，客计床头数卷书。幸藉旬休聊闭阁，文园从此卧相如。
塞下曲八首为蓟门大夫赋
作者：于慎行
朝代：明

渔阳九月海风秋，汉使行边雪满裘。一拍胡笳双鬓改，应怜飞将不封侯。落日黄云古戍平，铙歌千骑远横行。江南剑客多年少，笛里初闻塞上声。材官角射技争施，十石轻开未是奇。虚发自矜能下雁，阴山愁杀射雕儿。铁骑翩翩塞草平，诏书十道大徵兵。弓悬明月秋常满，剑倚青天夜自鸣。蓟门迢递雁门东，百二河山紫气中。一自单于称保塞，边城弦管识春风。西山重叠护燕台，凤舞龙飞势自回。鸟道千寻天上落，孤城一片日边开。万里呼韩款塞年，君王大发水衡钱。从教白璧挥如土，只看龙堆一缕烟。城下骖驔铁骑飞，名王尽著汉臣衣。少年笑解茱萸带，换得胡姬善马归。
塞下曲八首为蓟门大夫赋·其一
作者：于慎行
朝代：明

渔阳九月海风秋，汉使行边雪满裘。一拍胡笳双鬓改，应怜飞将不封侯。
塞下曲八首为蓟门大夫赋·其七
作者：于慎行
朝代：明

万里呼韩款塞年，君王大发水衡钱。从教白璧挥如土，只看龙堆一缕烟。
塞下曲八首为蓟门大夫赋·其三
作者：于慎行
朝代：明

材官角射技争施，十石轻开未是奇。虚发自矜能下雁，阴山愁杀射雕儿。
塞下曲八首为蓟门大夫赋·其二
作者：于慎行
朝代：明

落日黄云古戍平，铙歌千骑远横行。江南剑客多年少，笛里初闻塞上声。
塞下曲八首为蓟门大夫赋·其五
作者：于慎行
朝代：明

蓟门迢递雁门东，百二河山紫气中。一自单于称保塞，边城弦管识春风。
塞下曲八首为蓟门大夫赋·其八
作者：于慎行
朝代：明

城下骖驔铁骑飞，名王尽著汉臣衣。少年笑解茱萸带，换得胡姬善马归。
塞下曲八首为蓟门大夫赋·其六
作者：于慎行
朝代：明

西山重叠护燕台，凤舞龙飞势自回。鸟道千寻天上落，孤城一片日边开。
塞下曲八首为蓟门大夫赋·其四
作者：于慎行
朝代：明

铁骑翩翩塞草平，诏书十道大徵兵。弓悬明月秋常满，剑倚青天夜自鸣。
壬寅元日试笔
作者：于慎行
朝代：明

一卧沧江十二春，每怜春色媚初辰。盘椒试笔先成颂，腊蚁浮杯后入唇。华发欲逢星再纪，璇霄幸睹日重轮。可知旧是商山隐，不作非熊梦里人。
壬辰冬月连营兄弟二葬抚今追昔潸然有感聊赋四首
作者：于慎行
朝代：明

无限伤心地，连朝薤露吟。仁兄归永夜，爱弟托荒岑。华萼俱凋落，松楸渐郁森。寸肠摧断久，犹自涕沾襟。累岁遭家难，心悲不可论。鲁门疑远梦，易水送归魂。取次栽坟树，从新拭泪痕。乞休曾有疏，酸侧动天阍。门庭思往日，文雅盛当时。共目三珠树，相辉五桂枝。一朝虚枕被，万事罢埙篪。怊怅馀生在，衰颜欲对谁。久客归何倚，孤踪只自怜。顾瞻鸿雁影，吟叹鹡鸰篇。翰墨藏春雨，池塘惨暮烟。经过酬倡地，无处不潸然。
壬辰冬月连营兄弟二葬抚今追昔潸然有感聊赋四首·其一
作者：于慎行
朝代：明

无限伤心地，连朝薤露吟。仁兄归永夜，爱弟托荒岑。华萼俱凋落，松楸渐郁森。寸肠摧断久，犹自涕沾襟。
壬辰冬月连营兄弟二葬抚今追昔潸然有感聊赋四首·其三
作者：于慎行
朝代：明

门庭思往日，文雅盛当时。共目三珠树，相辉五桂枝。一朝虚枕被，万事罢埙篪。怊怅馀生在，衰颜欲对谁。
壬辰冬月连营兄弟二葬抚今追昔潸然有感聊赋四首·其二
作者：于慎行
朝代：明

累岁遭家难，心悲不可论。鲁门疑远梦，易水送归魂。取次栽坟树，从新拭泪痕。乞休曾有疏，酸侧动天阍。
壬辰冬月连营兄弟二葬抚今追昔潸然有感聊赋四首·其四
作者：于慎行
朝代：明

久客归何倚，孤踪只自怜。顾瞻鸿雁影，吟叹鹡鸰篇。翰墨藏春雨，池塘惨暮烟。经过酬倡地，无处不潸然。
夏日东园方胥成小集
作者：于慎行
朝代：明

五月虚亭载酒过，疏林高树晚凉多。驯将鹤子閒能舞，飞出莺雏小解歌。城上斜风吹暮雨，洞门白石长春萝。炎天远道君何往，且醉花前金叵罗。
夏日东园诸友同郑承武小会
作者：于慎行
朝代：明

山园五月海榴开，小会欣逢上客来。竹里诗题青玉管，花间酒汎紫霞杯。庭皋远树留残雨，城堞轻阴阁晚雷。欲似当年河朔饮，翩翩词赋盛论才。
夏日从冯葛二太史游碧云寺十韵
作者：于慎行
朝代：明

灵峰环御苑，宝地敞仙筵。磴道湖边出，重关木杪悬。危岩深吐月，曲洞细生烟。壁荫捎云竹，阶流喷玉泉。松风闻梵夜，梅雨散花天。净土风尘绝，空门伏腊偏。十千初地境，百万尚方钱。响屧苔痕积，璇题鸟迹镌。无生应證法，有漏未称缘。浩劫何由问，踟蹰翠嶂前。
夏日侯将军兄邀陪光禄朱丈游虎窟山南洞遇雨奉和
作者：于慎行
朝代：明

孤岫岧峣隔虎溪，还陪双屐共攀跻。尊前雨落珠林暝，洞口云生宝界迷。绝壁泉声双树杪，夕阳帆影数峰西。山城旧隐无多地，处处都邀綵笔题。
夏日侯将军过访黄石山庄
作者：于慎行
朝代：明

谷城山畔旧田家，坐客开尊对晚霞。种秫新醅陶令酒，为园近接邵侯瓜。同时朋好人谁在，早岁行藏鬓已华。闻道边尘今稍靖，尽堪农圃寄生涯。
夏日偕张洪阳殿读憩龙华寺寺在苑北湖上
作者：于慎行
朝代：明

同过湖上寺，伏日坐清凉。云水浮仙阙，松杉荫讲堂。雨归莲叶净，风起稻花香。小借支公榻，人天午梦长。
夏日山居周文伯起部倚舟过访
作者：于慎行
朝代：明

长夏斋居玉树林，蓬门忽复听车音。停桡别浦江云远，对酒明河夜色深。佩向仙曹分水玉，名从国士重南金。清时报主多同志，野老应馀击壤吟。
夏日山居周砺斋太史奉使周藩过邑见访赋赠二首
作者：于慎行
朝代：明

送君远行役，六月过山城。细雨钟前落，微风树里生。茶瓜凉夜色，车马故交情。却忆横门道，分途岁已更。夏日门常掩，何因驻使车。时同河朔饮，地似武陵渔。天地容高枕，烟霞有定居。莫将奇字问，独少著成书。
夏日山居周砺斋太史奉使周藩过邑见访赋赠二首·其一
作者：于慎行
朝代：明

送君远行役，六月过山城。细雨钟前落，微风树里生。茶瓜凉夜色，车马故交情。却忆横门道，分途岁已更。
夏日山居周砺斋太史奉使周藩过邑见访赋赠二首·其二
作者：于慎行
朝代：明

夏日门常掩，何因驻使车。时同河朔饮，地似武陵渔。天地容高枕，烟霞有定居。莫将奇字问，独少著成书。
夏日岳麓山房即事
作者：于慎行
朝代：明

夜合花开一院香，乌皮几畔小胡床。萝烟扑牖晴犹湿，竹色含秋午亦凉。避客总荒蒋诩径，为园半学陆浑庄。只今负郭全堪隐，况复青山对草堂。
夏日崔明经正思五弟同游韦园
作者：于慎行
朝代：明

韦曲城南晓雾开，炎天深树锁亭台。渔舟隐见花间出，鸥鸟浮沈杖底来。香散芰荷残过雨，烟飞萝薜冷衔杯。帝城风物家乡侣，醉倚青林首重回。
夏日村居四十二首
作者：于慎行
朝代：明

槛外千山过雨，阶前独树含风。座对山光晓暮，床随树影西东。地僻炎天不暑，心空小阁常宽。隐几山当睥睨，钩帘月上阑干。乞竹多烦问讯，栽花每费平章。亦自开成三径，相过惜少求羊。云里青山尽处，花间流水来时。行负鸱夷载酒，吟挥麈尾成诗。蝴蝶飞来栩栩，蚍蜉战罢蘧蘧。枕上惊消宿酒，掌中闪落残书。采得石花试煮，扫将柏子閒焚。色共龙团斗品，烟随鹊尾成文。玄莬城头鼓角，白狼河北烟尘。宵旰知劳圣主，安危定有谋臣。稚子分操几杖，苍头并挽巾车。树底停杯听鸟，溪边觅鼎烹鱼。乳燕盈盈掠水，流莺恰恰啼烟。雨著绿杨枝上，云生白石矶边。抚枕沈吟焦鹿，衔杯啸傲蠃螟。已悟觉时是梦，还知醉里为醒。天籁非关比竹，园林片片春声。柳畔提壶劝酒，花间布谷催耕。倚杖云中送鸟，投竿水上观鱼。述志何曾著赋，绝交亦自无书。雀入大水为蛤，橘踰长淮化枳。天地岂私我哉，人生贵适志耳。石几移当薜幌，丝囊凭对花栏。门外何方骑吹，红尘北走长安。家住谷城山下，行踪半慕留侯。初无黄石公授，但从赤松子游。握笔峰霞缥缈，弹琴涧水潺湲。草阁终年不闭，荆扉镇日常关。面面溪山缭绕，村村花树蒙笼。人在渊明记里，家居摩诘图中。偶遇城中客列，因知海上烽传。零落张骞使节，沈浮杨仆楼船。九陌朱轮华毂，五陵骏马轻裘。眼底蜉蝣楚楚，枕中蝴蝶悠悠。啜茗风生瓦钵，焚香日上疏帘。坐久浑无个事，函开一卷楞严。世界都无广狭，人生各有盈虚。鲲鹏两海不足，鹪鴳一枝有馀。开卷百年万里，连篇落日中原。一任骚坛定霸，争教学海穷源。呼马呼牛易应，梦鱼梦鸟难分。人世百年过客，勋名一片浮云。春尽新醅绿醑，日高旋煮雕胡。不羡金齑玉脍，休称琬液琼苏。水绕项王冢畔，山围管子台前。万古英雄事业，斜阳衰草寒烟。海岸渔竿自把，闾门雀网空张。浪迹真成汗漫，閒心不见炎凉。春日雕梁燕雀，秋风高冢麒麟。贤圣谁能自免，身名何物为亲。龌龊汉庭作吏，盘跚鲁国为儒。羞杀杜陵男子，笑倒高阳酒徒。有竹有山有水，宜烟宜雨宜晴。欲似浣花溪畔，主人背郭堂成。举袖翩翩调鹤，临池策策呼鱼。回忆天街跃马，当年心事何如。竹影能留月影，松声颇乱琴声。此际翛然似水，应教多病身轻。报岁常多野祭，迎年亦有巫歌。击壤升平旧老，欣随社鼓婆娑。古木千章水际，香泉万斛山阿。樵客空岩鸟道，田家半夜牛歌。畏听山猿报客，愁看海鹤传书。可幸知交渐少，音尘不到幽庐。薰为含香自爇，膏因吐燄常煎。拥肿能逃大匠，支离可尽天年。碧竹青萝院宇，黄鸡白酒盘飧。有客聊除花径，无人自掩蓬门。黄鸟声中酒肆，绿杨影里渔蓑。隔舍村翁泥饮，随身竖子徵歌。蔓草生来勿剪，閒花落处休除。只任常生常落，年年点缀幽居。秋梦浑如春梦，春情化作秋情。出世何须避世，无名不用逃名。量似饮河鼹鼠，居同粘壁蜗牛。阅世惟须满腹，谋身只合藏头。水面时喧雁鹜，山坳远下牛羊。细雨疏槐落日，披襟小坐绳床。见客端愁结袜，开门最怯梳头。赢得北窗偃卧，湘帘翠簟如秋。
夏日村居四十二首·其一
作者：于慎行
朝代：明

槛外千山过雨，阶前独树含风。座对山光晓暮，床随树影西东。
夏日村居四十二首·其七
作者：于慎行
朝代：明

玄莬城头鼓角，白狼河北烟尘。宵旰知劳圣主，安危定有谋臣。
夏日村居四十二首·其七
作者：于慎行
朝代：明
体裁：六言诗

玄菟城头鼓角，白狼河北烟尘。宵旰知劳圣主，安危定有谋臣。
夏日村居四十二首·其三
作者：于慎行
朝代：明

乞竹多烦问讯，栽花每费平章。亦自开成三径，相过惜少求羊。
夏日村居四十二首·其三十
作者：于慎行
朝代：明

举袖翩翩调鹤，临池策策呼鱼。回忆天街跃马，当年心事何如。
夏日村居四十二首·其三十一
作者：于慎行
朝代：明

竹影能留月影，松声颇乱琴声。此际翛然似水，应教多病身轻。
夏日村居四十二首·其三十七
作者：于慎行
朝代：明

黄鸟声中酒肆，绿杨影里渔蓑。隔舍村翁泥饮，随身竖子徵歌。
夏日村居四十二首·其三十三
作者：于慎行
朝代：明

古木千章水际，香泉万斛山阿。樵客空岩鸟道，田家半夜牛歌。
夏日村居四十二首·其三十九
作者：于慎行
朝代：明

秋梦浑如春梦，春情化作秋情。出世何须避世，无名不用逃名。
夏日村居四十二首·其三十二
作者：于慎行
朝代：明

报岁常多野祭，迎年亦有巫歌。击壤升平旧老，欣随社鼓婆娑。
夏日村居四十二首·其三十五
作者：于慎行
朝代：明

薰为含香自爇，膏因吐燄常煎。拥肿能逃大匠，支离可尽天年。
夏日村居四十二首·其三十八
作者：于慎行
朝代：明

蔓草生来勿剪，閒花落处休除。只任常生常落，年年点缀幽居。
夏日村居四十二首·其三十六
作者：于慎行
朝代：明

碧竹青萝院宇，黄鸡白酒盘飧。有客聊除花径，无人自掩蓬门。
夏日村居四十二首·其三十四
作者：于慎行
朝代：明

畏听山猿报客，愁看海鹤传书。可幸知交渐少，音尘不到幽庐。
夏日村居四十二首·其九
作者：于慎行
朝代：明

乳燕盈盈掠水，流莺恰恰啼烟。雨著绿杨枝上，云生白石矶边。
夏日村居四十二首·其二
作者：于慎行
朝代：明

地僻炎天不暑，心空小阁常宽。隐几山当睥睨，钩帘月上阑干。
夏日村居四十二首·其二十
作者：于慎行
朝代：明

啜茗风生瓦钵，焚香日上疏帘。坐久浑无个事，函开一卷楞严。
夏日村居四十二首·其二十一
作者：于慎行
朝代：明

世界都无广狭，人生各有盈虚。鲲鹏两海不足，鹪鴳一枝有馀。
夏日村居四十二首·其二十七
作者：于慎行
朝代：明

春日雕梁燕雀，秋风高冢麒麟。贤圣谁能自免，身名何物为亲。
夏日村居四十二首·其二十三
作者：于慎行
朝代：明

呼马呼牛易应，梦鱼梦鸟难分。人世百年过客，勋名一片浮云。
夏日村居四十二首·其二十九
作者：于慎行
朝代：明

有竹有山有水，宜烟宜雨宜晴。欲似浣花溪畔，主人背郭堂成。
夏日村居四十二首·其二十二
作者：于慎行
朝代：明

开卷百年万里，连篇落日中原。一任骚坛定霸，争教学海穷源。
夏日村居四十二首·其二十五
作者：于慎行
朝代：明

水绕项王冢畔，山围管子台前。万古英雄事业，斜阳衰草寒烟。
夏日村居四十二首·其二十八
作者：于慎行
朝代：明

龌龊汉庭作吏，盘跚鲁国为儒。羞杀杜陵男子，笑倒高阳酒徒。
夏日村居四十二首·其二十六
作者：于慎行
朝代：明

海岸渔竿自把，闾门雀网空张。浪迹真成汗漫，閒心不见炎凉。
夏日村居四十二首·其二十四
作者：于慎行
朝代：明

春尽新醅绿醑，日高旋煮雕胡。不羡金齑玉脍，休称琬液琼苏。
夏日村居四十二首·其五
作者：于慎行
朝代：明

蝴蝶飞来栩栩，蚍蜉战罢蘧蘧。枕上惊消宿酒，掌中闪落残书。
夏日村居四十二首·其八
作者：于慎行
朝代：明

稚子分操几杖，苍头并挽巾车。树底停杯听鸟，溪边觅鼎烹鱼。
夏日村居四十二首·其六
作者：于慎行
朝代：明

采得石花试煮，扫将柏子閒焚。色共龙团斗品，烟随鹊尾成文。